Avis juridique important

|

32002D0187

2002/187/YOS: Neuvoston päätös, tehty 28 päivänä helmikuuta 2002, Eurojust-yksikön perustamisesta vakavan rikollisuuden torjunnan tehostamiseksi

Virallinen lehti nro L 063 , 06/03/2002 s. 0001 - 0013

Neuvoston päätös,tehty 28 päivänä helmikuuta 2002,Eurojust-yksikön perustamisesta vakavan rikollisuuden torjunnan tehostamiseksi(2002/187/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 31 artiklan ja 34 artiklan 2 kohdan c alakohdan,ottaa huomioon Saksan liittotasavallan aloitteen(1) sekä Portugalin tasavallan, Ranskan tasavallan, Ruotsin kuningaskunnan ja Belgian kuningaskunnan aloitteen,ottaa huomioon Euroopan parlamentin lausunnon(2),sekä katsoo seuraavaa:(1) Jäsenvaltioiden välistä oikeusyhteistyötä on tarpeen tehostaa entisestään erityisesti vakavan rikollisuuden torjunnassa, jota usein harjoittavat valtioiden rajojen yli toimivat järjestöt.(2) Jäsenvaltioiden välisen oikeusyhteistyön tehostaminen edellyttää, että unionissa hyväksytään viipymättä rakenteellisia toimenpiteitä tarkoituksena helpottaa jäsenvaltioiden sellaisten tutkinta- ja syytetoimien, jotka ulottuvat usean jäsenvaltion alueelle, parhainta mahdollista koordinointia, kuitenkin siten, että perusoikeuksia ja -vapauksia kunnioitetaan täysin.(3) Vakavan järjestäytyneen rikollisuuden torjunnan tehostamiseksi asetetaan Tampereen Eurooppa-neuvoston 15 ja 16 päivänä lokakuuta 1999 antamissa päätelmissä ja erityisesti päätelmien 46 kohdassa tavoitteeksi perustaa Eurojust-yksikkö, johon kuuluu syyttäjiä, tutkintatuomareita tai vastaavaa toimivaltaa käyttäviä poliiseja.(4) Tällä päätöksellä perustettava Eurojust-yksikkö on unionin elin, jolla on oikeushenkilöllisyys ja jota rahoitetaan Euroopan yhteisöjen talousarviosta lukuun ottamatta kansallisten jäsenten ja heidän avustajiensa palkkoja ja palkkioita, joista vastaavat heidän kotijäsenvaltionsa.(5) Euroopan petostentorjuntaviraston (OLAF) tutkimuksista 25 päivänä toukokuuta 1999 annetun asetuksen (EY) N:o 1073/1999(3) tavoitteilla on merkitystä myös Eurojustin kannalta. Eurojustin kollegion tulisi toteuttaa näiden tavoitteiden saavuttamiseksi tarvittavat toimenpiteet. Sen olisi otettava täysin huomioon Eurojustin tutkinta- ja syytetoimiin liittyvät arkaluonteiset toimet. Tältä osin olisi rajattava OLAFille kuuluvan asiakirjoihin tutustumisoikeuden ulkopuolelle nämä, parhaillaan toteutettavien tai jo loppuun asti suoritettujen, toimien yhteydessä laaditut tai hallussa olevat asiakirjat, henkilökortit, raportit, muistiot tai tiedot riippumatta siitä, missä muodossa ne ovat, samoin kuin kiellettävä näiden asiakirjojen, henkilökorttien, raporttien, muistioiden tai tietojen toimittaminen OLAFille.(6) Jotta Eurojust voisi saavuttaa tavoitteensa mahdollisimman tehokkaasti, sen olisi voitava hoitaa tehtäviään joko yhden tai useamman asianomaisen kansallisen jäsenen välityksellä tai kollegiona.(7) Jäsenvaltioiden toimivaltaisten viranomaisten olisi voitava vaihtaa tietoja Eurojustin kanssa sellaisia menettelyjä noudattaen, jotka palvelevat syytetoiminnan etuja ja ovat niiden mukaisia.(8) Eurojustin toimivalta ei rajoita yhteisön toimivaltaa suojella taloudellisia etujaan eikä myöskään olemassa olevien yleissopimusten ja sopimusten ja erityisesti Strasbourgissa 20 päivänä huhtikuuta 1959 allekirjoitetun keskinäisestä oikeusavusta rikosasioissa tehdyn eurooppalaisen yleissopimuksen ja 29 päivänä toukokuuta 2000 neuvoston hyväksymän, keskinäisestä oikeusavusta rikosasioissa Euroopan unionin jäsenvaltioiden välillä tehdyn yleissopimuksen(4) ja sen 16 päivänä lokakuuta 2001 hyväksytyn pöytäkirjan(5) soveltamista.(9) Tavoitteidensa saavuttamiseksi Eurojust käsittelee henkilötietoja automaattisesti tai strukturoitujen manuaalisten arkistojen avulla. Näin ollen on toteutettava tarvittavat toimenpiteet, joilla taataan sellainen henkilötietojen suojan taso, joka vastaa vähintään yksilöiden suojelusta henkilötietojen automaattisessa tietojenkäsittelyssä Strasbourgissa 28 päivänä tammikuuta 1981 allekirjoitetun (Euroopan neuvoston) yleissopimuksen ja siihen myöhemmin tehtyjen muutosten ja erityisesti 8 päivänä marraskuuta 2001 allekirjoittamista varten avatun pöytäkirjan periaatteiden soveltamisesta johtuvaa tasoa, sitten kun muutokset on saatettu voimaan jäsenvaltioissa.(10) Jotta osaltaan varmistettaisiin ja valvottaisiin, että Eurojust käsittelee henkilötietoja moitteettomasti, olisi perustettava yhteinen valvontaviranomainen, jonka jäsenien olisi Eurojustin kokoonpano huomioon ottaen oltava tuomareita tai jos valtiosääntö tai kansallinen järjestelmä niin edellyttää, vastaavassa virassa olevia henkilöitä, jotka ovat riittävän riippumattomia. Yhteisen valvontaviranomaisen toimivallan ei tulisi rajoittaa kansallisten tuomioistuinten toimivaltaa eikä kanteita, jotka niissä voidaan nostaa.(11) Unionin ja yhteisön eri toimien välisen sujuvan yhteistyön varmistamiseksi ja Euroopan unionista tehdyn sopimuksen 29 artiklan ja 36 artiklan 2 kohdan mukaisesti komission olisi osallistuttava täysimääräisesti sekä yleisten asioiden että toimivaltaansa kuuluvien asioiden käsittelyyn Eurojustissa. Eurojustin työjärjestyksessä olisi määriteltävä yksityiskohtaiset menettelytavat, joiden mukaisesti komissio voi osallistua Eurojustin työskentelyyn toimivaltaansa kuuluvilla aloilla.(12) On aiheellista antaa säännöksiä sen varmistamiseksi, että Eurojust ja Euroopan poliisivirasto (Europol)(6) aloittavat tiiviin yhteistyön ja pitävät sitä yllä.(13) Eurojustin ja yhteisellä toiminnalla 98/428/YOS(7) perustetun Euroopan oikeudellisen verkoston olisi pidettävä yllä erityissuhteita. Tätä varten verkoston sihteeristö olisi sijoitettava Eurojustiin.(14) Eurojustin toiminnan helpottamiseksi jäsenvaltioiden olisi voitava asettaa tai nimetä yksi tai useampia kansallisia yhteyshenkilöitä.(15) Eurojustin olisi myös voitava tehdä, siltä osin kuin se on tarpeen sen tehtävien suorittamiseksi, yhteistyötä kolmansien valtioiden kanssa, ja tätä varten olisi voitava tehdä sopimuksia pääasiassa unionin ehdokasvaltioiden ja muiden sellaisten maiden kanssa, joiden kanssa on sovittu asiaa koskevista järjestelyistä.(16) Tämän päätöksen tekeminen edellyttää huomattavien uusien lainsäädäntötoimenpiteiden hyväksymistä jäsenvaltioissa, minkä vuoksi olisi annettava tiettyjä siirtymäsäännöksiä.(17) Laekenissa 14 ja 15 päivänä joulukuuta 2001 pidetyn Eurooppa-neuvoston päätelmien 57 kohdassa todetaan, että kunnes on saatu aikaan sopimus tiettyjen virastojen sijoituksesta, Eurojust voi aloittaa toimintansa Haagissa.(18) Tässä päätöksessä pidetään arvossa perusoikeuksia ja noudatetaan Euroopan unionista tehdyn sopimuksen 6 artiklan 2 kohdassa tunnustettuja ja Euroopan unionin perusoikeuskirjassa huomioon otettuja periaatteita,ON PÄÄTTÄNYT SEURAAVAA:1 artiklaPerustaminen ja oikeushenkilöllisyysTällä päätöksellä perustetaan unionin elimeksi "Eurojust" -niminen yksikkö.Eurojust on oikeushenkilö.2 artiklaKokoonpano1. Eurojustiin kuuluu yksi, kunkin jäsenvaltion oman oikeusjärjestelmänsä mukaisesti lähettämä kansallinen jäsen, joka on syyttäjä, tuomari tai vastaavaa toimivaltaa käyttävä poliisi.2. Kutakin kansallista jäsentä voi avustaa yksi henkilö. Tarvittaessa ja 10 artiklassa tarkoitetun kollegion suostumuksella useampi henkilö voi avustaa kansallista jäsentä. Yksi näistä avustajista voi toimia jäsenen sijaisena.3 artiklaTavoitteet1. Eurojustin tavoitteena 4 artiklassa määriteltyyn vakavaan, erityisesti järjestäytyneeseen rikolliseen toimintaan liittyvien, kahta tai useampaa jäsenvaltiota koskevien tutkinta- ja syytetoimien yhteydessä on:a) edistää ja parantaa tutkinta- ja syytetoimien koordinointia jäsenvaltioiden toimivaltaisten kansallisten viranomaisten välillä jäsenvaltioissa ottaen huomioon jäsenvaltioiden toimivaltaisten viranomaisten esittämät pyynnöt ja tiedot, joita perussopimusten nojalla annettujen säännösten mukaisesti toimivaltaiset elimet antavat;b) parantaa yhteistyötä jäsenvaltioiden toimivaltaisten viranomaisten välillä erityisesti helpottamalla kansainvälisten oikeusapupyyntöjen täyttämistä ja luovuttamispyyntöjen täytäntöönpanoa;c) tukea muilla tavoin jäsenvaltioiden toimivaltaisia viranomaisia näiden tutkinta- ja syytetoimien tehostamiseksi.2. Eurojust voi tämän päätöksen yksityiskohtaisia sääntöjä noudattaen jonkin jäsenvaltion toimivaltaisen viranomaisen pyynnöstä avustaa myös tutkinta- ja syytetoimissa, jotka koskevat vain tätä jäsenvaltiota ja kolmatta valtiota, jos tämän kanssa on tehty 27 artiklan 3 kohdan mukainen sopimus yhteistyöstä tai erityistapauksessa, jos tukea pidetään olennaisena.3. Eurojust voi tämän päätöksen yksityiskohtaisia sääntöjä noudattaen jonkin jäsenvaltion toimivaltaisen viranomaisen tai komission pyynnöstä avustaa myös tutkinta- ja syytetoimissa, jotka koskevat vain tätä jäsenvaltiota ja yhteisöä.4 artiklaToimivalta1. Eurojustin yleinen toimivalta käsittää:a) ne rikollisuuden lajit ja rikokset, joiden osalta Europolilla on kulloinkin toimivalta 26 päivänä heinäkuuta 1995 tehdyn Europol-yleissopimuksen 2 artiklan mukaisesti;b) seuraavat rikollisuuden lajit:- atk-rikollisuus;- Euroopan yhteisön taloudellisiin etuihin vaikuttavat petokset ja lahjonta sekä muut rangaistavat teot;- rikoksen tuottaman hyödyn rahanpesu;- ympäristörikollisuus;- rikollisjärjestöön osallistumisen kriminalisoinnista 21 päivänä joulukuuta 1998 hyväksytyssä neuvoston yhteisessä toiminnassa 98/733/YOS tarkoitettu osallistuminen rikollisjärjestöön(8);c) muut rikokset, jotka on tehty yhdessä a ja b alakohdassa tarkoitettujen rikollisuuden lajien ja rikosten kanssa.2. Muiden kuin 1 kohdassa tarkoitettujen rikoksien lajien osalta Eurojust voi lisäksi tavoitteidensa mukaisesti ja jäsenvaltioiden toimivaltaisen viranomaisen pyynnöstä avustaa tutkinta- ja syytetoimissa.5 artiklaEurojustin tehtävät1. Tavoitteidensa saavuttamiseksi Eurojustin on suoritettava tehtävänsä:a) yhden tai useamman asianomaisen kansallisen jäsenen välityksellä 6 artiklan mukaisesti; taib) kollegiona 7 artiklan mukaisesti tapauksissa:i) joissa yksi tai useampi kansallinen jäsen, jota Eurojustin käsittelemä asia koskee, sitä pyytää, taiii) jotka liittyvät tutkinta- tai syytetoimiin, joilla on vaikutusta Euroopan unionin tasolla tai jotka saattavat koskea muitakin kuin asiaan suoranaisesti liittyviä jäsenvaltioita, taiiii) joissa on kyse yksikön tavoitteiden toteuttamiseen liittyvästä yleisestä kysymyksestä, taiiv) joiden osalta tässä päätöksessä muutoin säädetään.2. Suorittaessaan tehtäviään Eurojustin on ilmoitettava, toimiiko se 6 artiklan mukaisesti yhden tai useamman asianomaisen kansallisen jäsenen välityksellä vai 7 artiklan mukaisesti kollegiona.6 artiklaKansallisten jäsenten välityksellä toimivan Eurojustin tehtävätKun Eurojust toimii asianomaisten kansallisten jäsentensä välityksellä, se:a) voi pyytää asianomaisten jäsenvaltioiden toimivaltaisia viranomaisia harkitsemaan:i) aloittavatko ne tiettyjä toimia koskevan tutkinnan tai niitä koskevat syytetoimet;ii) hyväksyvätkö ne, että yhdellä niistä on muita paremmat edellytykset aloittaa tutkinta- tai syytetoimet;iii) huolehtivatko ne niiden välisestä koordinoinnista;iv) perustavatko ne yhteisen tutkintaryhmän asiaankuuluvien yhteistyövälineiden mukaisesti;v) antavatko ne Eurojustille tarvittavat tiedot, jotta se voi suorittaa tehtävänsä;b) huolehtii Eurojustin tiedossa oleviin tutkinta- ja syytetoimiin liittyvästä, asianomaisten jäsenvaltioiden toimivaltaisten viranomaisten keskinäisestä tietojenvaihdosta;c) avustaa jäsenvaltioiden toimivaltaisia viranomaisia niiden sitä pyytäessä tutkinnan ja syytetoimien koordinoimiseksi mahdollisimman tehokkaasti;d) antaa tukea parantaakseen jäsenvaltioiden toimivaltaisten viranomaisten välistä yhteistyötä;e) tekee yhteistyötä ja neuvottelee Euroopan oikeudellisen verkoston kanssa mukaan lukien verkoston dokumentaatiotietokannan käyttö ja sen kehittämiseen osallistuminen;f) avustaa 3 artiklan 2 ja 3 kohdassa tarkoitetuissa tapauksissa ja kollegion suostumuksella vain yhden jäsenvaltion toimivaltaisia viranomaisia koskevissa tutkinta- ja syytetoimissa;g) voi tavoitteidensa ja 4 artiklan 1 kohdan mukaisesti sekä parantaakseen jäsenvaltioiden toimivaltaisten viranomaisten välistä yhteistyötä ja koordinointia välittää oikeusapupyyntöjä, jos nei) tulevat jäsenvaltion toimivaltaiselta viranomaiselta,ii) koskevat kyseisen viranomaisen suorittamaa tutkinta- tai syytetointa tietyssä asiassa, jaiii) edellyttävät Eurojustin toimia täytäntöönpanon koordinoimiseksi.7 artiklaKollegiona toimivan Eurojustin tehtävätKun Eurojust toimii kollegiona, se:a) voi 4 artiklan 1 kohdassa mainittujen rikollisuuden lajien ja rikosten yhteydessä esittää asianomaisten jäsenvaltioiden toimivaltaisille viranomaisille perustellun pyynnön:i) aloittaa tiettyjä toimia koskeva tutkinta tai niitä koskevat syytetoimet;ii) hyväksyä, että yhdellä niistä on muita paremmat edellytykset aloittaa tutkinta tai syytetoimet;iii) huolehtia niiden välisestä koordinoinnista;iv) perustaa yhteinen tutkintaryhmä asiaankuuluvien yhteistyövälineiden mukaisesti;v) antaa Eurojustille tarvittavat tiedot, jotta se voi suorittaa tehtävänsä;b) huolehtii jäsenvaltioiden toimivaltaisten viranomaisten keskinäisestä tietojenvaihdosta, joka koskee Eurojustin tiedossa olevia tutkinta- ja syytetoimia, joilla on vaikutusta unionin tasolla tai jotka saattavat koskea muitakin kuin asiaan suoranaisesti liittyviä jäsenvaltioita;c) avustaa jäsenvaltioiden toimivaltaisia viranomaisia niiden sitä pyytäessä tutkinnan ja syytetoimien koordinoimiseksi mahdollisimman tehokkaasti;d) antaa tukea parantaakseen jäsenvaltioiden toimivaltaisten viranomaisten välistä yhteistyötä, erityisesti Europolin suorittaman analyysin pohjalta;e) tekee yhteistyötä ja neuvottelee Euroopan oikeudellisen verkoston kanssa mukaan lukien verkoston dokumentaatiotietokannan käyttö ja sen kehittämiseen osallistuminen;f) voi avustaa Europolia erityisesti antamalla sille lausuntoja Europolin tekemien analyysien pohjalta;g) voi antaa logistiikkatukea a, c ja d alakohdassa tarkoitetuissa tapauksissa. Logistiikkatukeen voi kuulua käännös- ja tulkkausapua sekä koordinointikokousten järjestämiseen liittyvää apua.8 artiklaPerustelutJos kyseisen jäsenvaltion toimivaltaiset viranomaiset päättävät olla täyttämättä 7 artiklan a alakohdassa tarkoitettua pyyntöä, niiden on ilmoitettava päätöksensä perusteluineen Eurojustille, paitsi jos ne 7 artiklan a alakohdan i ja ii ja v alakohdassa mainituissa tapauksissa eivät voi antaa perusteluja, koska se:i) vahingoittaisi keskeisiä kansallisia turvallisuusetuja, taiii) vaarantaisi meneillään olevan tutkinnan moitteettoman sujumisen tai jonkin henkilön turvallisuuden.9 artiklaKansalliset jäsenet1. Kansallisiin jäseniin sovelletaan heidän jäsenvaltionsa kansallista lainsäädäntöä heidän oikeuksiensa ja velvollisuuksiensa osalta. Lähettävä jäsenvaltio vahvistaa kansallisten jäsenten toimikauden pituuden, jonka on oltava sellainen, että se mahdollistaa Eurojustin tehokkaan toiminnan.2. Eurojustin ja jäsenvaltioiden välinen tietojenvaihto tapahtuu kansallisen jäsenen välityksellä 6 artiklan a alakohdan mukaisesti tehdyt pyynnöt mukaan luettuina.3. Kunkin jäsenvaltion on määriteltävä, minkälaisen ja miten laajan oikeudellisen toimivallan se antaa kansalliselle jäsenelleen omalla alueellaan. Jäsenvaltioiden on myös määriteltävä tekemiensä kansainvälisten sitoumusten mukaisesti kansallisen jäsenen oikeus olla yhteydessä ulkomaisiin oikeusviranomaisiin. Kansallista jäsentä nimettäessä ja tarvittaessa aina muulloinkin kyseisen jäsenvaltion on ilmoitettava Eurojustille ja neuvoston pääsihteeristölle päätöksestään, jotta pääsihteeristö voi ilmoittaa sen muille jäsenvaltioille. Muiden jäsenvaltioiden on sitouduttava hyväksymään ja tunnustamaan näin annettu toimivalta, jos se on kansainvälisten sitoumusten mukainen.4. Eurojustin tavoitteiden saavuttamiseksi kansallisella jäsenellä on oltava pääsy oman jäsenvaltionsa kansallisen rikosrekisterin tai muun rekisterin tietoihin samalla tavoin kuin syyttäjällä, tuomarilla tai vastaavaa toimivaltaa käyttävällä poliisilla kansallisen lainsäädännön määräysten mukaisesti.5. Kansallinen jäsen voi olla suoraan yhteydessä jäsenvaltionsa toimivaltaisiin viranomaisiin.6. Tehtäviään hoitaessaan kansallisen jäsenen on ilmoitettava tarvittaessa, toimiiko hän 3 kohdan mukaisesti annetun oikeudellisen toimivallan nojalla.10 artiklaKollegio1. Kollegion muodostavat kaikki kansalliset jäsenet. Kullakin kansallisella jäsenellä on yksi ääni.2. Neuvosto vahvistaa kollegion ehdotuksesta Eurojustin työjärjestyksen, jonka kollegio on sitä ennen yksimielisesti hyväksynyt, henkilötietojen käsittelyä koskevien säännösten osalta 23 artiklassa tarkoitettua yhteistä valvontaviranomaista kuultuaan. Neuvosto voi hyväksyä erikseen ne työjärjestyksen säännökset, jotka koskevat henkilötietojen käsittelyä.3. Toimiessaan 7 artiklan a alakohdan mukaisesti kollegio tekee päätöksensä kahden kolmasosan enemmistöllä. Muut kollegion päätökset tehdään työjärjestyksen säännösten mukaisesti.11 artiklaKomission tehtävät1. Komissio osallistuu Euroopan unionista tehdyn sopimuksen 36 artiklan 2 kohdan mukaisesti täysimääräisesti Eurojustin työhön. Komissio ottaa osaa niiden alojen käsittelyyn, jotka kuuluvat sen toimivaltaan.2. Eurojustin koordinoidessa tutkinta- ja syytetoimia komissiota voidaan pyytää antamaan asiantuntija-apuaan.3. Eurojustin ja komission välisen yhteistyön tehostamiseksi Eurojust voi sopia tarvittavista käytännön järjestelyistä komission kanssa.12 artiklaKansalliset yhteyshenkilöt1. Kukin jäsenvaltio voi asettaa tai nimetä yhden tai useamman kansallisen yhteyshenkilön. Yhteyshenkilö on asetettava tai nimettävä ensi tilassa käsittelemään terrorismia. Kansallisen yhteyshenkilön ja toimivaltaisten kansallisten viranomaisten välisiin suhteisiin sovelletaan kansallista lainsäädäntöä. Kansallisen yhteyshenkilön työskentelypaikka on siinä jäsenvaltiossa, joka hänet on nimennyt.2. Kun jäsenvaltio nimeää kansallisen yhteyshenkilön, tämä voi olla Euroopan oikeudellisen verkoston yhteysviranomainen.3. Kansallisen jäsenen ja kansallisen yhteyshenkilön väliset suhteet eivät sulje pois suoria suhteita kansallisen jäsenen ja hänen jäsenvaltionsa toimivaltaisten viranomaisten välillä.13 artiklaTietojenvaihto jäsenvaltioiden ja kansallisten jäsenten kanssa1. Jäsenvaltioiden toimivaltaiset viranomaiset voivat vaihtaa kaikkia tarvittavia tietoja Eurojustin kanssa sen tehtävien suorittamiseksi 5 artiklan mukaisesti.2. Eurojustin kansallisilla jäsenillä on 9 artiklan mukaiset valtuudet vaihtaa ilman etukäteislupaa kaikkia Eurojustin tehtävien suorittamiseksi tarvitsemiaan tietoja keskenään tai oman jäsenvaltionsa toimivaltaisten viranomaisten kanssa.14 artiklaHenkilötietojen käsittely1. Eurojust voi, siinä määrin kuin se on tarpeen tavoitteidensa toteuttamiseksi, käsitellä henkilötietoja joko automaattisesti tai strukturoitujen manuaalisten arkistojen avulla toimivaltansa puitteissa ja tehtäviensä suorittamiseksi asianmukaisesti.2. Eurojustin on toteutettava tarvittavat toimenpiteet sellaisen henkilötietojen suojan tason takaamiseksi, joka vastaa vähintään 28 päivänä tammikuuta 1981 tehdyn Euroopan neuvoston yleissopimuksen ja jäsenvaltioissa voimassa olevien, siihen myöhemmin tehtyjen muutosten periaatteiden soveltamisesta johtuvaa tasoa.3. Eurojustin käsittelemien henkilötietojen on oltava niiden käsittelyn tarkoitusta vastaavia ja sen kannalta merkitseviä eivätkä ne saa olla siihen nähden liiallisia sekä, ottaen huomioon jäsenvaltioiden toimivaltaisten viranomaisten tai muiden kumppaneiden 13 ja 26 artiklan mukaisesti toimittamat tiedot, täsmällisiä ja ajantasaisia. Eurojustin käsittelemiä henkilötietoja on käsiteltävä huolellisesti ja lainmukaisesti.4. Eurojustin on perustettava tämän päätöksen mukaisesti tutkintatoimien rekisteri ja se voi luoda myös henkilötietoja sisältäviä tilapäisiä tietokantoja.15 artiklaHenkilötietojen käsittelyä koskevat rajoitukset1. Eurojust saa 14 artiklan 1 kohdan mukaisessa tietojenkäsittelyssä käsitellä ainoastaan seuraavia henkilötietoja, jotka koskevat henkilöitä, joiden osalta asianomaisten jäsenvaltioiden lainsäädännön perusteella on käynnistetty rikostutkinta tai syytetoimet yhdestä tai useammasta 4 artiklassa määritellystä rikollisuuden lajista ja rikoksesta:a) sukunimi, tyttönimi, etunimet ja mahdollinen omaksuttu nimi;b) syntymäaika ja -paikka;c) kansallisuus;d) sukupuoli;e) asuinpaikka, ammatti ja asianomaisen henkilön oleskelupaikka;f) sosiaaliturvanumerot, ajokortit, henkilöasiakirjat ja passitiedot;g) oikeushenkilöitä koskevat tiedot, jos niihin liittyy tunnistettuja tai tunnistettavissa olevia sellaisia henkilöitä koskevia tietoja, joiden osalta on käynnistetty rikostutkinta tai syytetoimia;h) pankkitilit ja muissa rahoituslaitoksissa olevat tilit;i) epäiltyjen rikosten kuvaus ja laatu, ajankohta, jona ne on tehty, niiden rikosoikeudellinen määrittely ja tutkinnan edistyminen;j) tosiasiat, jotka viittaavat tapauksen kansainväliseen ulottuvuuteen;k) seikat, jotka liittyvät epäiltyyn jäsenyyteen rikollisjärjestössä.2. Eurojust saa 14 artiklan 1 kohdan mukaisessa tietojenkäsittelyssä käsitellä ainoastaan seuraavia henkilötietoja, jotka koskevat asianomaisten jäsenvaltioiden lainsäädännön perusteella todistajiksi tai uhreiksi katsottavia henkilöitä tutkinnassa tai syytetoimissa, jotka koskevat yhtä tai useampaa 4 artiklassa määritellyistä rikollisuuden lajista ja rikoksesta:a) sukunimi, tyttönimi, etunimet ja mahdollinen omaksuttu nimi;b) syntymäaika ja -paikka;c) kansallisuus;d) sukupuoli;e) asuinpaikka, ammatti ja asianomaisen henkilön oleskelupaikka;f) kyseisiä henkilöitä koskevien rikosten kuvaus ja laatu, ajankohta, jona ne on tehty, niiden rikosoikeudellinen määrittely ja tutkinnan edistyminen.3. Eurojust voi kuitenkin poikkeustapauksissa käsitellä rajoitetun ajan myös muita rikoksen tekohetken olosuhteisiin liittyviä henkilötietoja, jos niillä on välitöntä merkitystä meneillään oleville tutkintatoimille, joiden koordinointiin Eurojust osallistuu, ja jos ne otetaan huomioon tutkintatoimissa, edellyttäen, että kyseisiä erityistietoja käsitellään 14 ja 21 artiklan säännösten mukaisesti.Jäljempänä 17 artiklassa tarkoitetulle tietosuojavaltuutetulle on välittömästi ilmoitettava, että tätä kohtaa on sovellettu.Jos nämä muut tiedot koskevat 2 kohdassa tarkoitettuja todistajia tai uhreja, yhdessä vähintään kahden kansallisen jäsenen on yhdessä tehtävä päätös tietojen käsittelystä.4. Eurojust voi käsitellä joko automaattisesti tai muutoin sellaisia henkilötietoja, joista käy ilmi rotu tai etninen syntyperä, poliittinen kanta, uskonnollinen tai filosofinen vakaumus tai ammattiliiton jäsenyys tai jotka koskevat terveyttä tai sukupuolielämää, vain jos kyseiset tiedot ovat välttämättömiä asianomaisille kansallisille tutkintatoimille sekä Eurojustin toimien koordinoimiseksi.Tietosuojavaltuutetulle on välittömästi ilmoitettava tämän kohdan soveltamisesta.Kyseisiä tietoja ei saa käsitellä rekisterissä, josta säädetään 16 artiklassa.Jos nämä muut tiedot koskevat 2 kohdassa tarkoitettuja todistajia tai uhreja, päätöksen tietojen käsittelystä tekee kollegio.16 artiklaRekisteri ja tilapäiset tietokannat1. Tavoitteidensa toteuttamiseksi Eurojust ylläpitää automaattisesti käsiteltävää tietokantaa, joka muodostaa tutkintatoimien rekisterin ja johon voidaan tallentaa muita kuin henkilötietoja sekä 15 artiklan 1 kohdan a-i ja k alakohdassa ja 2 kohdassa tarkoitettuja tietoja. Rekisterin tarkoituksena on:a) tukea tutkinta- ja syytetoimien johtamista ja koordinointia, johon Eurojust osallistuu erityisesti vertailemalla ja yhdistelemällä tietoja;b) helpottaa tiedonsaantia meneillään olevista tutkimuksista ja syytetoimista; jac) helpottaa henkilötietojen käsittelyn lainmukaisuuden valvontaa ja tämän päätöksen noudattamisen valvontaa käsittelyssä.2. Rekisterissä on oltava viittauksia Eurojustissa käsiteltäviin tilapäisiin tietokantoihin.3. Edellä 6 ja 7 artiklassa tarkoitettujen tehtäviensä suorittamiseksi Eurojustin kansalliset jäsenet voivat käsitellä tilapäisessä tietokannassa tietoja, jotka koskevat heidän käsiteltävänään olevia erityistapauksia. Tietosuojavaltuutetulla ja kollegion niin päättäessä myös muilla kansallisilla jäsenillä sekä työntekijöillä, joilla on tietokantojen käyttöoikeus, on oltava pääsy tietokantaan. Jokaisesta uudesta henkilötietoja sisältävästä tietokannasta on ilmoitettava tietosuojavaltuutetulle.17 artiklaTietosuojavaltuutettu1. Eurojustissa on erityinen tietosuojavaltuutettu, joka kuuluu henkilöstöön ja on nimetty erityisesti tähän tehtävään. Tässä ominaisuudessa hän toimii suoraan kollegion alaisuudessa. Suorittaessaan tässä artiklassa tarkoitettuja tehtäviään hän ei saa ottaa neuvoja keneltäkään.2. Tietosuojavaltuutetun tehtävänä on erityisesti:a) huolehtia riippumattomalla tavalla henkilötietojen käsittelyn lainmukaisuudesta ja tämän päätöksen asiaa koskevien säännösten noudattamisesta;b) valvoa työjärjestyksessä myöhemmin määriteltäviä menettelytapoja noudattaen, että toimitetut ja vastaanotetut henkilötiedot kirjataan turvallisesti 22 artiklassa säädetyn mukaisesti, erityisesti 19 artiklan 3 kohdan soveltamiseksi;c) taata, että rekisteröidyille heidän pyynnöstään ilmoitetaan heidän tästä päätöksestä johtuvista oikeuksistaan.3. Suorittaessaan tehtäviään tietosuojavaltuutettu voi käyttää kaikkia Eurojustin käsittelemiä tietoja ja pääsee kaikkiin Eurojustin tiloihin.4. Todettuaan, että tietoja on hänen mielestään käsitelty tämän päätöksen vastaisesti, tietosuojavaltuutetun on:a) ilmoitettava asiasta kollegiolle, jonka on ilmoitettava vastaanottaneensa ilmoituksen;b) annettava asia yhteisen valvontaviranomaisen käsiteltäväksi, jollei kollegio ole oikaissut tietojen virheellistä käsittelyä kohtuullisessa ajassa.18 artiklaTietojen sallittu käyttöAinoastaan kansallisilla jäsenillä ja heidän 2 artiklan 2 kohdassa tarkoitetuilla avustajillaan sekä Eurojustin valtuutetuilla työntekijöillä on pääsy Eurojustin käsittelemiin henkilötietoihin Eurojustin tavoitteiden toteuttamiseksi.19 artiklaOikeus henkilötietojen saantiin1. Jokaisella on oikeus saada itseään koskevia Eurojustin käsittelemiä henkilötietoja tässä artiklassa säädetyin edellytyksin.2. Jokainen, joka haluaa käyttää oikeuttaan saada Eurojustiin tallennettuja itseään koskevia henkilötietoja tai tarkastuttaa ne 20 artiklan mukaisesti, voi esittää asiaa koskevan pyynnön maksutta valitsemassaan jäsenvaltiossa tämän valtion määräämälle viranomaiselle, joka saattaa asian viipymättä Eurojustin käsiteltäväksi.3. Oikeutta saada itseään koskevia henkilötietoja tai tarkastuttaa ne käytetään sen jäsenvaltion oikeussääntöjä noudattaen, jolle hakija on toimittanut pyyntönsä. Jos Eurojust kuitenkin voi määrittää, mikä valtion viranomainen on toimittanut kyseiset tiedot, tämä viranomainen voi vaatia, että oikeutta saada tietoja käytetään mainitun jäsenvaltion oikeussääntöjä noudattaen.4. Oikeus saada henkilötietoja on evättävä, jos se voia) vaarantaa Eurojustin jonkin toiminnan;b) vaarantaa Eurojustin tukeman kansallisen tutkintatoimen;c) vaarantaa kolmansien osapuolten oikeuksia ja vapauksia.5. Päätettäessä oikeudesta saada tietoja on otettava asianmukaisesti huomioon pyynnön esittäjän asema suhteessa Eurojustin tallentamiin tietoihin.6. Ne kansalliset jäsenet, joita pyyntö koskee, käsittelevät sen ja päättävät siitä Eurojustin puolesta. Pyyntö on käsiteltävä kokonaisuudessaan kolmen kuukauden kuluessa sen vastaanottamisesta. Jos kansalliset jäsenet eivät pääse pyynnöstä yhteisymmärrykseen, heidän on annettava se kollegion käsiteltäväksi, jonka on tehtävä päätöksensä kahden kolmasosan enemmistöllä.7. Jos tietojen saanti evätään tai jos Eurojustissa ei käsitellä pyynnön esittäjää koskevia henkilötietoja, Eurojustin on ilmoitettava pyynnön esittäjälle tarkistaneensa tiedot paljastamatta, onko Eurojustilla hänestä tietoja vai ei.8. Jos pyynnön esittäjä ei ole tyytyväinen pyyntöön annettuun vastaukseen, hän voi valittaa päätöksestä yhteiselle valvontaviranomaiselle. Yhteinen valvontaviranomainen tutkii, onko Eurojustin tekemä päätös tämän päätöksen mukainen.9. Asiaa koskevan lain noudattamisen valvonnasta vastaavia jäsenvaltioiden toimivaltaisia viranomaisia on kuultava, ennen kuin Eurojust tekee päätöksensä. Asianomaisten kansallisten jäsenten on tämän jälkeen ilmoitettava päätöksen sisällöstä näille viranomaisille.20 artiklaHenkilötietojen oikaiseminen ja poistaminen1. Jokaisella on 19 artiklan 3 kohdan mukaisesti oikeus pyytää Eurojustia oikaisemaan, asettamaan käyttökieltoon tai poistamaan itseään koskevat virheelliset tai epätäydelliset tiedot tai tiedot, joiden tallentaminen tai säilyttäminen on tämän päätöksen säännösten vastaista.2. Eurojustin on ilmoitettava pyynnön esittäjälle, onko pyynnön esittäjää koskevat tiedot oikaistu, asetettu käyttökieltoon tai poistettu. Jos pyynnön esittäjä ei ole tyytyväinen Eurojustin vastaukseen, hän voi antaa asian yhteisen valvontaviranomaisen käsiteltäväksi 30 päivän määräajassa, joka alkaa Eurojustin päätöksen vastaanottamisesta.3. Eurojustin on oikaistava tai poistettava työjärjestyksensä mukaisia säännöksiä noudattaen jonkin jäsenvaltion toimivaltaisten viranomaisten, sen kansallisen jäsenen tai mahdollisen kansallisen yhteyshenkilön pyynnöstä ja näiden vastuulla Eurojustin käsittelemät henkilötiedot, jotka kyseinen jäsenvaltio, sen kansallinen jäsen tai kansallinen yhteyshenkilö on toimittanut. Jäsenvaltioiden toimivaltaiset viranomaiset sekä Eurojust, mukaan lukien kansallinen jäsen tai mahdollinen kansallinen yhteyshenkilö, huolehtivat tässä yhteydessä siitä, että 14 artiklan 2 ja 3 kohdassa sekä 15 artiklan 4 kohdassa vahvistettuja periaatteita noudatetaan.4. Jos Eurojustin käsittelemät henkilötiedot osoittautuvat virheellisiksi tai epätäydellisiksi tai jos niiden tallentaminen tai säilyttäminen osoittautuu olevan ristiriidassa tämän päätöksen säännösten kanssa, Eurojustin on asetettava tiedot käyttökieltoon, oikaistava tai poistettava kyseiset tiedot.5. Edellä 3 ja 4 kohdassa tarkoitetuissa tapauksissa tästä on ilmoitettava viipymättä kaikille kyseisten tietojen toimittajille ja vastaanottajille. Myös vastaanottajien on sen jälkeen heihin sovellettavien sääntöjen mukaisesti oikaistava, asetettava käyttökieltoon tai poistettava tiedot omasta järjestelmästään.21 artiklaHenkilötietojen säilyttämisen määräajat1. Eurojustin on säilytettävä käsittelemiään henkilötietoja ainoastaan tavoitteidensa toteuttamiseksi tarvittavan ajan.2. Eurojustin käsittelemiä 14 artiklan 1 kohdassa tarkoitettuja henkilötietoja ei saa säilyttää tietokannoissa:a) sen päivän jälkeen, jona syytteen nostamiselle asetettu määräaika päättyy siinä jäsenvaltiossa, jossa määräaika on pisin, jos kahdessa jäsenvaltiossa tutkinta- ja syytetoimet ovat vielä käynnissä;b) sen päivän jälkeen, jona tuomioistuimen päätös tulee lopulliseksi viimeisenä niistä jäsenvaltioista, joissa on suoritettu Eurojustin koordinointia edellyttäneitä tutkinta- ja syytetoimia;c) sen päivän jälkeen, jona Eurojust ja asianomaiset jäsenvaltiot yhteisymmärryksessä toteavat tai sopivat, että Eurojustin ei enää tarvitse koordinoida kyseisiä tutkinta- ja syytetoimia.3. a) Asianmukaisella automaattisella tietojen käsittelyllä on jatkuvasti tarkastettava, että 2 kohdassa tarkoitettuja säilyttämisaikoja noudatetaan. Joka tapauksessa tietojen säilyttämisen tarpeellisuus on tarkastettava joka kolmas vuosi tietojen tallettamisesta.b) Kun 2 kohdassa tarkoitettu säilyttämisaika on päättynyt, Eurojustin on tarkastettava, onko tarpeen säilyttää tietoja vielä kauemmin Eurojustin tavoitteiden toteuttamiseksi, ja se voi päättää säilyttää niitä poikkeuksellisesti seuraavaan säilyttämisen tarpeellisuutta koskevaan tarkastukseen saakka.c) Kun tietoja on b alakohdan mukaisesti säilytetty poikkeuksellisesti, niiden säilyttämisen tarpeellisuus on tarkastettava joka kolmas vuosi.4. Jos on olemassa asiakirjoja, joissa on muita kuin automaattisesti käsiteltyjä ja strukturoimattomia tietoja, ja jos asiakirjoista saadun viimeisen automaattisesti käsitellyn tiedon säilytysaika on päättynyt, kaikki asiakirjat palautetaan ne toimittaneelle viranomaiselle, ja mahdolliset kopiot hävitetään.5. Jos Eurojust on koordinoinut tutkinta- ja syytetoimia, asianomaiset kansalliset jäsenet ilmoittavat Eurojustille ja muille asianomaisille jäsenvaltioille kaikista asiaan liittyvistä lopullisista tuomioistuimen päätöksistä erityisesti 2 kohdan b alakohdan soveltamista varten.22 artiklaTietoturvallisuus1. Eurojustin sekä kunkin jäsenvaltion siltä osin kuin Eurojustista siirretyt tiedot sitä koskettavat, on huolehdittava siitä, että tämän päätöksen mukaisesti käsiteltäviä henkilötietoja suojataan hävittämiseltä vahingossa tai laittomasti, katoamiselta vahingossa, luvattomalta paljastamiselta tai muuttamiselta ja henkilötietoihin pääsyltä tai miltä tahansa muulta luvattomalta käsittelyltä.2. Työjärjestyksessä on oltava tämän päätöksen täytäntöönpanemiseksi tarvittavat tietoturvaan liittyvät tekniset toimenpiteet ja hallinnolliset järjestelyt ja erityisesti toimenpiteet, joiden tarkoituksena on:a) kieltää asiaan kuulumattomilta henkilöiltä henkilötietojen käsittelyyn käytettävien laitteiden käyttö;b) estää asiaankuulumattomia henkilöitä lukemasta, jäljentämästä, muuttamasta ja poistamasta tietoja ja tietovälineitä;c) estää henkilötietojen luvaton tallennus järjestelmään sekä säilytettyjen henkilötietojen luvaton käyttö, muuttaminen tai poistaminen;d) estää asiaankuulumattomia henkilöitä käyttämästä atk-järjestelmää tiedonvälittämislaitteiden avulla;e) taata, että atk-järjestelmän käyttöön oikeutetut henkilöt saavat tarkastella ainoastaan toimivaltaansa kuuluvia tietoja;f) taata, että on mahdollista tarkastaa ja osoittaa, mille elimille henkilötiedot välitetään tiedonvälittämisen yhteydessä;g) taata, että on mahdollista tarkastaa ja todeta jälkeenpäin, mitä henkilötietoja on tallennettu atk-järjestelmään, milloin tiedot on tallennettu ja ketkä ne ovat tallentaneet;h) estää, että henkilötietoja välitettäessä sekä tietojen tallennusvälineitä siirrettäessä tietoja ei voida luvattomasti lukea, jäljentää, muuttaa tai poistaa.23 artiklaYhteinen valvontaviranomainen1. Perustetaan yhteinen riippumaton valvontaviranomainen, joka valvoo kollegiaalisesti 14-22 artiklassa tarkoitettua Eurojustin toimintaa varmistaakseen, että henkilötietoja käsitellään tämän päätöksen mukaisesti. Yhteisellä valvontaviranomaisella on tehtäviensä suorittamiseksi oltava oikeus päästä rajoituksetta kaikkiin tiedostoihin, joissa kyseisiä henkilötietoja käsitellään. Eurojustin on toimitettava yhteiselle valvontaviranomaiselle kaikki sen kyseisistä tiedostoista pyytämät tiedot ja avustettava kaikilla muilla tavoin valvontaviranomaista tämän tehtävissä.Yhteisen valvontaviranomaisen on kokoonnuttava vähintään kerran puolessa vuodessa. Lisäksi sen on kokoonnuttava kolmen kuukauden kuluessa siitä kun valitus on jätetty, ja yhteisen valvontaviranomaisen puheenjohtaja voi kutsua yhteisen valvontaviranomaisen koolle, jos vähintään kaksi jäsenvaltiota sitä pyytää.Yhteisen valvontaviranomaisen perustamiseksi kunkin jäsenvaltion on nimettävä oikeusjärjestelmänsä mukaisesti yksi tuomari, joka ei ole Eurojustin jäsen, tai jos valtiosääntö tai kansallinen järjestelmä niin edellyttää, henkilö, joka on riittävän riippumaton, niiden tuomarien luetteloon, jotka voivat olla yhteisessä valvontaviranomaisessa jäsenenä tai ad hoc -tuomarina. Nimeäminen ei voi olla kestoltaan 18 kuukautta lyhyempi. Nimeämisen peruuttaminen tapahtuu alkuperäjäsenvaltion lainsäädännön mukaisesti sovellettavien periaatteiden ja peruuttamismenettelyn mukaisesti. Nimeämisestä ja sen peruuttamisesta on ilmoitettava neuvoston pääsihteeristölle ja Eurojustille.2. Yhteiseen valvontaviranomaiseen kuuluu kolme vakinaista jäsentä sekä 4 kohdan mukaisesti ad hoc -tuomareita.3. Jäsenvaltion nimeämästä tuomarista tulee vakinainen jäsen vuosi ennen kuin kyseisestä valtiosta tulee neuvoston puheenjohtajavaltio. Jäsenyyden kesto on yksi vuosi kuusi kuukautta.Neuvoston puheenjohtajana toimivan jäsenvaltion nimittämä tuomari toimii yhteisen valvontaviranomaisen puheenjohtajana.4. Yhteisessä valvontaviranomaisessa on myös yksi tai useampi ad hoc -tuomari sellaisen henkilötietoja käsittelevän valituksen tutkimisen ajan, joka on jätetty hänet (heidät) nimenneestä jäsenvaltiosta.5. Yhteisen valvontaviranomaisen kokoonpano säilyy samana koko valituksen käsittelyn ajan, vaikka pysyvien jäsenten toimikausi olisikin päättynyt 3 kohdan mukaisesti.6. Kullakin jäsenellä ja ad hoc -tuomarilla on äänioikeus. Äänten jakautuessa tasan puheenjohtajan ääni ratkaisee.7. Yhteisen valvontaviranomaisen on tutkittava 19 artiklan 8 kohdan ja 20 artiklan 2 kohdan mukaisesti sille toimitetut valitukset ja suoritettava tarkastuksia tämän artiklan 1 kohdan mukaisesti. Jos yhteinen valvontaviranomainen katsoo, että Eurojustin tekemä päätös tai sen toteuttama tietojenkäsittely ei ole tässä päätöksessä vahvistettujen sääntöjen mukaista, asia on annettava uudelleen Eurojustille, jonka on mukauduttava yhteisen valvontaviranomaisen päätökseen.8. Yhteisen valvontaviranomaisen päätökset ovat lopullisia ja Eurojustia sitovia.9. Jäsenvaltioiden 1 kohdan kolmannen alakohdan mukaisesti nimeämät henkilöt, joiden puheenjohtajana toimii yhteisen valvontaviranomaisen puheenjohtaja, hyväksyvät työjärjestyksensä, jossa on muutoksenhakua varten objektiiviset perusteet elimen jäsenten nimeämiseksi.10. Sihteeristön kulut katetaan Eurojustin talousarviosta. Sihteeristö toimii itsenäisesti Eurojustin sihteeristössä.11. Yhteisen valvontaviranomaisen jäseniä koskee 25 artiklan mukainen salassapitovelvoite.12. Yhteinen valvontaviranomainen antaa neuvostolle vuosittain kertomuksen.24 artiklaVastuu tietojen luvattomasta tai virheellisestä käsittelystä1. Eurojust on vastuussa sen jäsenvaltion lainsäädännön mukaisesti, jossa sen toimipaikka sijaitsee, tietojen luvattomasta tai virheellisestä käsittelemisestä Eurojustissa henkilöille aiheutuneista vahingoista.2. Edellä 1 kohdassa tarkoitettua vastuuta koskevat Eurojustia koskevat valitukset on tehtävä sen jäsenvaltion tuomioistuimessa, jossa sen toimipaikka sijaitsee.3. Jokainen jäsenvaltio on vastuussa kansallisen lainsäädäntönsä mukaisesti Eurojustille toimitettujen tietojen luvattomasta tai virheellisestä käsittelemisestä kyseisessä jäsenvaltiossa henkilöille aiheutuneista vahingoista.25 artiklaSalassapitovelvollisuus1. Kansallisia jäseniä ja heidän 2 artiklan 2 kohdassa tarkoitettuja avustajiaan, Eurojustin henkilöstöä, mahdollisia kansallisia yhteyshenkilöitä ja tietosuojavaltuutettua koskee salassapitovelvollisuus, sanotun kuitenkaan rajoittamatta 9 artiklan 1 kohdan soveltamista.2. Salassapitovelvollisuus koskee kaikkia henkilöitä ja kaikkia elimiä, jotka työskentelevät Eurojustin kanssa.3. Salassapitovelvollisuus jatkuu myös 1 ja 2 artiklassa tarkoitettujen henkilöiden tehtävien, työsopimuksen tai toiminnan päätyttyä.4. Salassapitovelvollisuus koskee kaikkia Eurojustin saamia tietoja, sanotun kuitenkaan rajoittamatta 9 artiklan 1 kohdan soveltamista.26 artiklaSuhteet yhteistyökumppaneihin1. Eurojustin on luotava Europolin kanssa tiivis yhteistyö ja pidettävä sitä yllä siltä osin kuin se on tarpeen Eurojustin tehtävien suorittamiseksi ja sen tavoitteiden toteuttamiseksi sekä päällekkäisten toimien välttämiseksi. Yhteistyön keskeiset kohdat määritetään sopimuksessa, jonka neuvosto hyväksyy kuultuaan henkilötietojen suojaamista koskevien säännösten osalta yhteistä valvontaviranomaista.2. Eurojustin on pidettävä yllä Euroopan oikeudelliseen verkostoon erityissuhteita, jotka perustuvat neuvonpitoon ja keskinäiseen täydentävyyteen, erityisesti kansallisen jäsenen, saman jäsenvaltion yhteysviranomaisen ja mahdollisen kansallisen yhteyshenkilön välillä. Tehokkaan yhteistyön varmistamiseksi on toteutettava seuraavat toimenpiteet:a) Eurojustilla on pääsy Euroopan oikeudellisen verkoston yhteisen toiminnan (98/428/YOS) 8 artiklan mukaisesti keskitettyihin tietoihin sekä mainitun yhteisen toiminnan 10 artiklan mukaisesti perustettuun televiestintäverkkoon.b) Poiketen siitä, mitä yhteisen toiminnan (98/428/YOS) 9 artiklan 3 kohdassa säädetään Euroopan oikeudellisen verkoston sihteeristö sijoitetaan Eurojustin sihteeristöön. Se muodostaa erillisen ja toiminnallisesti itsenäisen yksikön. Se käyttää Eurojustin välineitä, joita se tarvitsee verkoston tehtävien hoitamiseksi. Sikäli kuin tämä ei ole ristiriidassa verkoston sihteeristön itsenäisen aseman kanssa, Eurojustin henkilöstön jäseniin sovellettavia sääntöjä sovelletaan verkoston sihteeristön jäseniin.c) Eurojustin kansalliset jäsenet voivat osallistua Euroopan oikeudellisen verkoston kokouksiin Euroopan oikeudellisen verkoston kutsusta. Euroopan oikeudellisen verkoston yhteysviranomaisia voidaan tapauskohtaisesti kutsua Eurojustin kokouksiin.3. Eurojustin on luotava Euroopan petostentorjuntaviraston kanssa tiivis yhteistyö ja pidettävä sitä yllä. Tätä varten virasto voi osallistua Eurojustin työskentelyyn sen koordinoidessa yhteisöjen taloudellisten etujen suojaamista koskevia tutkinta- ja syytetoimia joko Eurojustin aloitteesta tai Euroopan petostentorjuntaviraston pyynnöstä, jos asianomaiset toimivaltaiset kansalliset viranomaiset eivät vastusta tällaista osallistumista.4. Tietojen vastaanottamiseksi ja lähettämiseksi Eurojustin ja Euroopan petostentorjuntaviraston välillä ja tämän rajoittamatta 9 artiklan soveltamista jäsenvaltioiden on huolehdittava, että Eurojustin kansallisia jäseniä pidetään jäsenvaltion toimivaltaisena viranomaisena ainoastaan sovellettaessa asetusta (EY) N:o 1073/1999 ja Euroopan petostentorjuntaviraston (OLAF) tutkimuksista 25 päivänä toukokuuta 1999 annettua neuvoston asetusta (Euratom) N:o 1074/1999(9). OLAFin ja kansallisten jäsenten välinen tietojenvaihto ei vaikuta tietoihin, jotka on toimitettava muille toimivaltaisille viranomaisille näiden asetusten nojalla.5. Eurojust voi tavoitteidensa toteuttamiseksi olla yhteydessä ja vaihtaa muita kuin operatiivisluonteisia kokemuksia muiden elinten, erityisesti kansainvälisten organisaatioiden kanssa.6. Eurojust voi tehdä tapauskohtaisesti yhteistyötä jäsenvaltioiden yhteystuomareiden kanssa Euroopan unionin jäsenvaltioiden välisen oikeudellisen yhteistyön edistämiseen tähtäävää yhteystuomareiden vaihtojärjestelmää koskevan 22 päivänä huhtikuuta 1996 hyväksytyn yhteisen toiminnan 96/277/YOS(10) mukaisesti.27 artiklaTietojenvaihto yhteistyökumppaneiden kanssa1. Eurojust voi tämän päätöksen mukaisesti vaihtaa kaikkia tehtäviensä suorittamiseksi tarvitsemiaan tietojaa) perussopimusten nojalla annettujen säännösten mukaisesti toimivaltaisten elinten kanssa;b) kansainvälisten järjestöjen tai elinten kanssa;c) kolmansien maiden tutkinta- ja syytetoimiin toimivaltaisten viranomaisten kanssa.2. Ennen kuin Eurojust vaihtaa tietoja 1 kohdan b ja c alakohdassa tarkoitettujen elinten kanssa, tiedot toimittaneen jäsenvaltion kansallisen jäsenen on annettava suostumuksensa tietojen toimittamiseen. Kansallisen jäsenen on tarvittaessa neuvoteltava jäsenvaltioiden toimivaltaisten viranomaisten kanssa.3. Eurojust voi tehdä neuvoston hyväksymiä yhteistyösopimuksia 1 kohdassa tarkoitettujen kolmansien maiden ja elinten kanssa. Kyseisiin sopimuksiin voi sisältyä erityisesti säännöksiä, jotka koskevat yhteyshenkilöiden tai yhteystuomareiden Eurojustiin lähettämistä koskevia järjestelyjä. Niihin voi myös sisältyä säännöksiä henkilötietojen vaihdosta. Siinä tapauksessa Eurojustin on kuultava yhteistä valvontaviranomaista.Kiireellisten asioiden ratkaisemiseksi Eurojust voi myös tehdä yhteistyötä 1 kohdan b ja c alakohdassa tarkoitettujen elinten kanssa ilman sopimusta edellyttäen, että yhteistyö ei sisällä henkilötietojen toimittamista Eurojustista kyseisille elimille.4. Henkilötietoja voidaan toimittaa Eurojustista niiden kolmansien valtioiden 1 kohdan b alakohdassa tarkoitetuille elimille ja 1 kohdan c alakohdassa tarkoitetuille viranomaisille, jotka eivät ole 28 päivänä tammikuuta 1981 tehdyn Euroopan neuvoston yleissopimuksen sopimuspuolia, ainoastaan jos tietosuojan vastaavasta, riittävästä tasosta on huolehdittu, sanotun kuitenkaan rajoittamatta 3 kohdan soveltamista.5. Jos 1 kohdan b ja c alakohdassa tarkoitettu kolmas maa tai elin ei täytä, tai jos on erittäin todennäköistä, ettei se täytä 4 kohdassa tarkoitettuja tietosuojatason edellytyksiä, tästä on ilmoitettava välittömästi yhteiselle valvontaviranomaiselle ja asianomaisille jäsenvaltioille. Yhteinen valvontaviranomainen voi estää henkilötietojen vaihdon jatkamisen asianomaisten elinten kanssa, kunnes se on vakuuttunut siitä, että puutteiden korjaamiseksi on toteutettu riittävät toimet.6. Vaikka 3 ja 4 kohdassa tarkoitettuja edellytyksiä ei olisikaan olemassa, kansallinen jäsen voi kansallisten valtuuksiensa puitteissa poikkeuksellisesti ja yksinomaan kiireellisten toimenpiteiden toteuttamiseksi ja varoittaakseen välittömästä ja vakavasta vaarasta, joka uhkaa yksilöä tai yleistä turvallisuutta, vaihtaa henkilötietoja. Kansallisen jäsenen tehtävänä on vastata tietojen välittämisen lainmukaisuudesta. Sen on tehtävä tietojen välittämisestä ja sen perusteluista merkintä. Tietojen välittäminen sallitaan vain, jos vastaanottaja sitoutuu siihen, että tietoja käytetään ainoastaan niihin tarkoituksiin, joita varten ne välitettiin.28 artiklaOrganisaatio ja toiminta1. Kollegio vastaa Eurojustin organisaatiosta ja toiminnasta.2. Kollegio valitsee kansallisista jäsenistä puheenjohtajan ja voi, kun se pitää sitä tarpeellisena, valita enintään kaksi varapuheenjohtajaa. Valinnan tulos on alistettava neuvoston hyväksyttäväksi.3. Puheenjohtaja hoitaa tehtäväänsä kollegion nimissä ja sen alaisuudessa, johtaa kollegion työskentelyä ja valvoo hallinnollisen johtajan päivittäistä hallintoa. Työjärjestyksessä määritetään tapaukset, joissa puheenjohtajan päätöksille tai toimille on saatava etukäteen lupa tai niistä on raportoitava kollegiolle.4. Puheenjohtajan toimikausi on kolme vuotta. Hänet voidaan valita toimeensa kerran uudelleen. Mahdollisen varapuheenjohtajan tai mahdollisten varapuheenjohtajien toimikauden pituus määrätään työjärjestyksessä.5. Eurojustia avustaa sihteeristö, joka toimii hallinnollisen johtajan johdolla.6. Eurojust käyttää henkilöstöönsä nähden nimitystoimivallan haltijalle kuuluvia toimivaltuuksia. Kollegio hyväksyy työjärjestyksen mukaisesti asianmukaiset säännöt tämän kohdan täytäntöönpanemiseksi.29 artiklaHallinnollinen johtaja1. Kollegio nimittää hallinnollisen johtajan yksimielisesti. Kollegio muodostaa valintakomitean, joka hakumenettelyn aloittamisen jälkeen esittää luettelon hakijoista, joista kollegio valitsee hallinnollisen johtajan.2. Hallinnollisen johtajan toimikausi on viisi vuotta, ja se voidaan uusia.3. Hallinnolliseen johtajaan sovelletaan Euroopan yhteisöjen virkamiehiin ja muuhun henkilöstöön sovellettavia asetuksia ja määräyksiä.4. Hallinnollinen johtaja työskentelee 28 artiklan 3 kohdan mukaisesti kollegion ja sen puheenjohtajan alaisuudessa. Kollegio voi irtisanoa hänet päätöksellä, joka tehdään kahden kolmasosan enemmistöllä.5. Hallinnollinen johtaja vastaa Eurojustin päivittäisestä hallinnosta ja henkilöhallinnosta puheenjohtajan valvonnassa.30 artiklaHenkilöstö1. Eurojustin henkilöstön jäseniin sovelletaan erityisesti heidän palvelukseen ottamisensa ja asemansa osalta Euroopan yhteisöjen virkamiehiin ja muuhun henkilöstöön sovellettavia asetuksia ja määräyksiä.2. Eurojustin henkilöstö otetaan palvelukseen 1 kohdassa tarkoitettujen asetusten ja määräysten mukaisesti ottaen huomioon kaikki asetuksessa (ETY, Euratom, EHTY) N:o 259/68(11) vahvistetut Euroopan yhteisöjen virkamiehiin sovellettavien henkilöstösääntöjen 27 artiklan mukaiset vaatimukset maantieteellinen jakautuminen mukaan luettuna. Henkilöstöön kuuluu pysyviä, väliaikaisia ja paikallisia toimihenkilöitä. Hallinnollisen johtajan pyynnöstä ja puheenjohtajan kollegion puolesta antamalla suostumuksella yhteisön toimielimet voivat siirtää virkamiehiään tilapäisesti Eurojustiin väliaikaisina toimihenkilöinä. Jäsenvaltiot voivat lähettää Eurojustiin kansallisia asiantuntijoita. Viimeksi mainittua tapausta varten kollegio vahvistaa tarvittavat soveltamissäännöt.3. Henkilöstö suorittaa tehtävänsä kollegion alaisuudessa Eurojustin tavoitteiden ja toimeksiannon mukaisesti eikä se pyydä eikä ota vastaan ohjeita hallituksilta, viranomaisilta, järjestöiltä tai Eurojustin ulkopuolisilta yksittäisiltä henkilöiltä.31 artiklaTulkkaus- ja käännösapu1. Unionin toimielinten virallista kieliä koskevaa järjestelyä sovelletaan Eurojustin toimintaan.2. Jäljempänä 32 artiklan 1 kohdan toisessa alakohdassa tarkoitettu vuosikertomus neuvostolle laaditaan unionin toimielinten virallisilla kielillä.32 artiklaTiedottaminen Euroopan parlamentille ja neuvostolle1. Puheenjohtaja antaa kollegion puolesta neuvostolle kirjallisesti vuosittain selvityksen Eurojustin toiminnasta ja hallinnosta, myös talousarvion osalta.Tätä varten kollegio valmistelee vuosikertomuksen Eurojustin toiminnasta ja Eurojustin toiminnassa esille tulleista kriminaalipolitiikan ongelmista unionissa. Tässä kertomuksessa Eurojust voi myös tehdä ehdotuksia oikeudellisen yhteistyön parantamiseksi rikosasioissa.Puheenjohtaja toimittaa myös muita neuvoston mahdollisesti pyytämiä Eurojustin toimintaa koskevia kertomuksia tai tietoja.2. Neuvoston puheenjohtajavaltio toimittaa vuosittain Euroopan parlamentille kertomuksen Eurojustin työskentelystä ja yhteisen valvontaviranomaisen toiminnasta.33 artiklaRahoitus1. Kansallisten jäsenten ja 2 artiklan 2 kohdassa tarkoitettujen heitä avustavien henkilöiden palkoista ja palkkioista vastaa heidän alkuperäjäsenvaltionsa.2. Kun kansalliset jäsenet hoitavat Eurojustille kuuluvia tehtäviä, tästä aiheutuvia menoja pidetään Euroopan unionista tehdyn sopimuksen 41 artiklan 3 kohdan mukaisina toimintamenoina.34 artiklaTalousarvio1. Eurojustin kaikista tuloista ja menoista on laadittava ennakkoarvio kutakin kalenterivuoden mukaista varainhoitovuotta varten. Ne otetaan Eurojustin talousarvioon ja siihen sisältyy henkilöstötaulukko, joka esitetään Euroopan unionin yleisestä talousarviosta vastaavan budjettivallan käyttäjän hyväksyttäväksi. Henkilöstötaulukossa esitetään luonteeltaan pysyvät tai tilapäiset toimet sekä lähetetyt kansalliset asiantuntijat, ja siinä täsmennetään Eurojustin palveluksessa kyseisenä varainhoitovuonna olevan henkilöstön lukumäärä, palkkaluokat ja ura-alueet.2. Eurojustin talousarvion tulojen ja menojen on oltava keskenään tasapainossa.3. Muiden varojen lisäksi Eurojustin tuloihin voi sisältyä yhteisöltä saatava avustus, joka otetaan Euroopan unionin yleiseen talousarvioon.4. Eurojustin menoihin sisältyvät muun muassa tulkkaukseen ja kääntämiseen liittyvät menot, turvallisuudesta aiheutuvat kustannukset, hallinnolliset ja infrastruktuurikulut, toiminta- ja vuokrakulut, Eurojustin jäsenten ja sen henkilöstön matkakulut sekä kolmansien osapuolten kanssa tehdyistä sopimuksista aiheutuvat kulut.35 artiklaTalousarvion hyväksyminen1. Hallinnollinen johtaja laatii kunakin vuonna alustavan esityksen Eurojustin tulo- ja menoarvioksi seuraavaksi varainhoitovuodeksi ja toimittaa sen kollegiolle.2. Kollegio hyväksyy seuraavan vuoden talousarvioesityksen viimeistään kunkin vuoden maaliskuun 1 päivään mennessä ja toimittaa sen komissiolle.3. Komissio tekee talousarviomenettelyn puitteissa kyseisen talousarvioesityksen perusteella ehdotuksen Eurojustin talousarvioon osoitettavan vuotuisen avustuksen määrästä.4. Kollegio vahvistaa budjettivallan käyttäjän näin määrittämän, Euroopan yhteisöjen alustavaan talousarvioesitykseen otettavan vuotuisen avustuksen perusteella Eurojustin talousarvion kunkin varainhoitovuoden alussa mukauttaen sen tarvittaessa Eurojustille osoitettuihin muihin avustuksiin ja muista lähteistä saatuihin varoihin.36 artiklaTalousarvion toteuttaminen ja vastuuvapaus1. Hallinnollinen johtaja toteuttaa tulojen ja menojen hyväksyjänä Eurojustin talousarvion. Hän raportoi kollegiolle talousarvion toteuttamisesta.Puheenjohtaja toimittaa hallinnollisen johtajan avustuksella viimeistään kunkin vuoden maaliskuun 31 päivänä Euroopan parlamentille, tilintarkastustuomioistuimelle ja komissiolle Eurojustin kaikkia tuloja ja menoja koskevat tilit edeltävältä varainhoitovuodelta. Tilintarkastustuomioistuin tarkastaa ne Euroopan yhteisön perustamissopimuksen 248 artiklan mukaisesti.2. Euroopan parlamentti myöntää neuvoston suosituksesta Eurojustille vastuuvapauden talousarvion toteuttamisen osalta ennen kyseistä varainhoitovuotta seuraavan toisen vuoden huhtikuun 30 päivää.37 artiklaTalousarvioon sovellettavat varainhoitosäännötKollegio hyväksyy komission ja tilintarkastustuomioistuimen lausuntojen perusteella Eurojustin talousarvioon sovellettavat varainhoitosäännöt Euroopan yhteisöjen yleiseen talousarvioon sovellettavan varainhoitoasetuksen(12) 142 artiklaa noudattaen.38 artiklaTilintarkastus1. Kollegio nimittää varainhoidon valvojan, joka tarkastaa kaikki Eurojustin menoihin liittyvät maksut ja maksusitoumukset sekä valvoo kaikkien tulojen toteamista ja perintää.2. Kollegio nimittää sisäisen tilintarkastajan, jonka tehtävänä on erityisesti asiaankuuluvien kansainvälisten standardien mukaisesti varmistaa talousarvion toteuttamismenettelyjen ja -järjestelmien moitteeton toiminta. Sisäinen tilintarkastaja ei voi olla tulojen ja menojen hyväksyjä eikä kirjanpitäjä. Kollegio voi pyytää komission sisäistä tilintarkastajaa hoitamaan tätä tehtävää.3. Tilintarkastaja antaa havainnoistaan ja suosituksistaan kertomuksen Eurojustille ja toimittaa komissiolle kertomuksesta jäljennöksen. Eurojust toteuttaa tilintarkastajan kertomusten suositusten perusteella tarvittavat toimet.4. Asetuksen (EY) N:o 1073/1999 sääntöjä sovelletaan Eurojustiin. Eurojustin kollegio toteuttaa tarvittavat täytäntöönpanoa koskevat toimenpiteet.39 artiklaAsiakirjojen saantiKollegio hyväksyy hallintojohtajan ehdotuksen pohjalta säännöt, jotka koskevat Eurojustin asiakirjojen saamista tutustuttavaksi, ottaen huomioon Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen N:o 1049/2001(13).40 artiklaAlueellinen soveltaminenTätä päätöstä sovelletaan Gibraltariin, jota edustaa Yhdistyneen kuningaskunnan kansallinen jäsen.41 artiklaSiirtymäsäännökset1. Väliaikaisen oikeudellisen yhteistyöyksikön kansalliset jäsenet, jotka jäsenvaltiot ovat nimenneet väliaikaisen oikeudellisen yhteistyöyksikön perustamisesta 14 päivänä joulukuuta 2000 tehdyn neuvoston päätöksen 2000/799/YOS(14) mukaisesti, suorittavat Eurojustin kansallisten jäsenten tehtäviä tämän päätöksen 2 artiklan nojalla, kunnes asianomainen jäsenvaltio lopullisesti nimeää kansallisen jäsenen tai viimeistään tämän päätöksen voimaantuloa seuraavan toisen kuukauden päättymiseen mennessä, jolloin heidän toimikautensa päättyy.Näissä tehtävissään väliaikaisen yhteistyöyksikön kansalliset jäsenet käyttävät täysimääräisesti tämän päätöksen nojalla kansallisille jäsenille kuuluvaa toimivaltaa.Kansallisten jäsenten lopullinen nimeäminen tulee voimaan päivänä, jonka jäsenvaltio on valinnut ja antanut tiedoksi neuvoston pääsihteeristölle virallisella kirjeellä.2. Jäsenvaltio voi ilmoittaa kolmen kuukauden kuluessa päätöksen voimaantulosta, että se ei sovella ennen 42 artiklassa säädettyä päivää tiettyjä artikloja, erityisesti 9 ja 13 artiklaa, koska kyseinen soveltaminen ei ole sen kansallisen lainsäädännön mukaista. Neuvoston pääsihteeristö antaa ilmoituksen tiedoksi jäsenvaltioille ja komissiolle.3. Kunnes neuvosto hyväksyy Eurojustin työjärjestyksen, kollegio tekee kaikki päätöksensä kahden kolmasosan enemmistöllä, paitsi tapauksissa, joissa tämä päätös edellyttää yksimielistä päätöstä.4. Jäsenvaltioiden on huolehdittava, että siihen asti, kun Eurojust on lopullisesti perustettu, toteutetaan kaikki tarvittavat toimet sen takaamiseksi, että jäsenvaltiot voivat edelleen tehokkaasti käsitellä kaikki väliaikaisen oikeudellisen yhteistyöyksikön käsittelemät, erityisesti tutkinta- ja syytetoimien koordinointia koskevat asiakirjat. Kansallisten jäsenten on varmistettava vähintään samojen tavoitteiden saavuttaminen ja hoidettava samat tehtävät kuin väliaikainen oikeudellinen yhteistyöyksikkö.42 artiklaSaattaminen osaksi kansallista lainsäädäntöäJäsenvaltioiden on tarvittaessa saatettava kansallinen lainsäädäntönsä tämän päätöksen mukaisesti viipymättä ja joka tapauksessa viimeistään 6 päivänä syyskuuta 2003.43 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä sanotun kuitenkaan rajoittamatta 41 artiklan soveltamista. Väliaikainen oikeudellinen yhteistyöyksikkö lakkautetaan kyseisestä päivästä alkaen.Tehty Brysselissä 28 päivänä helmikuuta 2002.Neuvoston puolestaPuheenjohtajaA. Acebes Paniagua(1) EYVL C 206, 19.7.2000, s. 1 jaEYVL C 243, 24.8.2000, s. 15.(2) EYVL C 34 E, 7.2.2002, s. 347, ja lausunto annettu 29. marraskuuta 2001 (ei vielä julkaistu virallisessa lehdessä).(3) EYVL L 136, 31.5.1999, s. 1.(4) EYVL C 197, 12.7.2000, s. 3.(5) EYVL C 326, 26.11.2001, s. 2.(6) EYVL C 316, 27.11.1995, s. 1.(7) EYVL L 191, 7.7.1998, s. 4.(8) EYVL L 351, 29.12.1998, s. 1.(9) EYVL L 136, 31.5.1999, s. 8.(10) EYVL L 105, 27.4.1996, s. 1.(11) EYVL L 56, 4.3.1968, asetus sellaisena kuin se on viimeksi muutettuna asetuksella (EY, EHTY, Euratom) N:o 2581/2001 (EYVL L 345, 29.12.2001, s. 1).(12) EYVL L 356, 31.12.1977, s. 1, asetus sellaisena kuin se on viimeksi muutettuna asetuksessa (EY, EHTY, Euratom) N:o 762/2001 (EYVL L 111, 20.4.2001, s. 1).(13) EYVL L 145, 31.5.2001, s. 43.(14) EYVL L 324, 21.12.2000, s. 2.


title: Neuvoston päätös, annettu 4 päivänä syyskuuta 2015, neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2016

text:
               8.9.2015

               FI

               Euroopan unionin virallinen lehti

               C 295/2

         NEUVOSTON PÄÄTÖS,
   annettu 4 päivänä syyskuuta 2015,
   neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2016
   (2015/C 295/03)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan 3 kohdan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   sekä katsoo seuraavaa:

               1.

               Komissio toimitti 25 päivänä kesäkuuta 2015 ehdotuksen, joka sisältää esityksen Euroopan unionin yleiseksi talousarvioksi varainhoitovuodeksi 2016 (1).

               2.

               Komissio esitti 26 päivänä kesäkuuta 2015 oikaisukirjelmän nro 1 esitykseen varainhoitovuoden 2016 yleiseksi talousarvioksi (2).

               3.

               Neuvosto tarkasteli komission ehdotusta määritelläkseen kannan, joka on tulojen osalta yhdenmukainen Euroopan yhteisöjen omista varoista 7 päivänä kesäkuuta 2007 tehdyn päätöksen 2007/436/EY (3), Euratom kanssa ja menojen osalta yhdenmukainen vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (4) kanssa,

         ON PÄÄTTÄNYT SEURAAVAA:
   Ainoa artikla
   Neuvosto vahvisti 4 päivänä syyskuuta 2015 neuvoston kannan esitykseen Euroopan unionin yleiseksi talousarvioksi varainhoitovuodeksi 2016.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/.

      Tehty Brysselissä 4 päivänä syyskuuta 2015.

            Neuvoston puolesta

            Puheenjohtaja

         J. ASSELBORN

      (1)  COM(2015) 300 final.

      (2)  COM(2015) 317 final.

      (3)  EUVL L 163, 23.6.2007, s. 17.

      (4)  EUVL L 347, 20.12.2013, s. 884.


Avis juridique important

|

32000D0184

2000/184/EY: Neuvoston päätös, tehty 14 päivänä helmikuuta 2000, Euroopan talousyhteisön ja Maltan välisen assosiaatiosopimuksen muuttamista koskevan sopimuksen tekemisestä Euroopan yhteisön ja Maltan tasavallan välisenä kirjeenvaihtona

Virallinen lehti nro L 059 , 04/03/2000 s. 0007 - 0007

NEUVOSTON PÄÄTÖS,tehty 14 päivänä helmikuuta 2000,Euroopan talousyhteisön ja Maltan välisen assosiaatiosopimuksen muuttamista koskevan sopimuksen tekemisestä Euroopan yhteisön ja Maltan tasavallan välisenä kirjeenvaihtona(2000/184/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ja erityisesti sen 133 artiklan yhdessä sen 300 artiklan 2 kohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen,sekä katsoo seuraavaa:(1) Euroopan talousyhteisön ja Maltan välisen assosiaatiosopimuksen(1), jäljempänä "assosiaatiosopimus", liitteessä I olevassa 2 artiklassa määritellään Maltasta peräisin olevien tekstiilituotteiden tuontiin sovellettavat tariffikatot.(2) Euroopan yhteisön ja Maltan tasavallan tekstiilituotteiden kauppaa koskevan 4 päivänä kesäkuuta 1997 allekirjoitetun hyväksytyn neuvottelupöytäkirjan(2) mukaan tekstiililuokkaan 6 kuuluvat tuotteet tuotiin 31 päivään joulukuuta 1997 yhteisöön tullitta tiettyihin kiintiötasoihin saakka, jotka lisäsivät Maltasta peräisin olevan tuonnin vapautta assosiaatiosopimuksessa määriteltyihin tariffikattoihin verrattuna.(3) Sekä assosiaatiosopimuksen ensimmäisen vaiheen toteuttamisessa että yhteisön Välimeren maihin kohdistuvissa vapauttamispyrkimyksissä sekä ottaen huomioon Maltan tekstiilituotteiden yhteisöön pääsyn nykyisen tason ja suuntaukset, olisi Maltan tekstiilituonti kokonaan vapautettava.(4) Tästä syystä olisi hyväksyttävä sopimus assosiaatiosopimuksen liitteessä I olevassa 2 artiklassa määriteltyjen tekstiilituotteiden tariffikatot kumoavan sopimuksen tekemisestä Euroopan yhteisön ja Maltan tasavallan välisenä kirjeenvaihtona,ON PÄÄTTÄNYT SEURAAVAA:1 artiklaHyväksytään yhteisön puolesta assosiaatiosopimuksen muuttamista koskeva sopimus Euroopan yhteisön ja Maltan tasavallan välisenä kirjeenvaihtona.Sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa kirjeenvaihtona tehtävä sopimus yhteisöä sitovasti.Tehty Brysselissä 14 päivänä helmikuuta 2000.Neuvoston puolestaJ. GAMAPuheenjohtaja(1) EYVL L 61, 14.3.1971, s. 2, sopimus sellaisena kuin se on täydennettynä lisäpöytäkirjalla (EYVL L 304, 29.11.1977, s. 2), täydentävällä pöytäkirjalla (EYVL L 81, 23.3.1989, s. 2) ja sopimuksen ensimmäistä vaihetta jatkavalla pöytäkirjalla (EYVL L 116, 9.5.1991, s. 67).(2) EYVL L 231, 22.8.1997, s. 6.


Avis juridique important

|

31982D0456

82/456/ETY: Neuvoston päätös, tehty 14 päivänä kesäkuuta 1982, teknisestä yhteistyöstä tulliasioissa annetun tulliyhteistyöneuvoston suosituksen hyväksymisestä yhteisön nimissä - Tulliyhteistyöneuvoston suositus, annettu 18 päivänä kesäkuuta 1981, teknisestä yhteistyöstä tulliasioissa

Virallinen lehti nro L 204 , 12/07/1982 s. 0025 - 0026 Suomenk. erityispainos Alue 2 Nide 3 s. 0127  Ruotsink. erityispainos Alue 2 Nide 3 s. 0127  Espanjank. erityispainos: Luku 02 Nide 9 s. 0095  Portugalink. erityispainos: Luku 02 Nide 9 s. 0095

NEUVOSTON PÄÄTÖS,tehty 14 päivänä kesäkuuta 1982,teknisestä yhteistyöstä tulliasioissa annetun tulliyhteistyöneuvoston suosituksen hyväksymisestä yhteisön nimissä (82/456/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission suosituksen,sekä katsoo, ettäyhteisö voi hyväksyä teknisestä yhteistyöstä tulliasioissa annetun tulliyhteistyöneuvoston suosituksen, ja hyväksyminen voi tulla voimaan välittömästi, jaon kuitenkin suotavaa antaa yksityiskohtaiset säännöt sen täytäntöönpanosta tulliliiton erityisvaatimusten huomioon ottamiseksi,ON PÄÄTTÄNYT SEURAAVAA:1 artiklaTeknisestä yhteistyöstä tulliasioissa 18 päivänä kesäkuuta 1981 annettu tulliyhteistyöneuvoston suositus hyväksytään yhteisön nimissä tulevaksi voimaan välittömästi seuraavien soveltamista koskevien erityisten yksityiskohtaisten sääntöjen mukaan:Euroopan talousyhteisö aikoo toteuttaa suosituksessa tarkoitetun teknisen yhteistyön yhteisön tai tiettyjen jäsenvaltioiden toiminnan yhteydessä ottaen huomioon, ettei Euroopan talousyhteisön toimielimillä ole tullioppilaitosta.Suosituksen teksti on tämän päätöksen liitteenä.2 artiklaNeuvoston puheenjohtaja nimeää henkilön, jolla on valtuudet ilmoittaa tulliyhteistyöneuvoston pääsihteerille yhteisön hyväksyneen 1 artiklassa tarkoitetun suosituksen ja sen soveltamista koskevat erityiset yksityiskohtaiset säännöt tuleviksi voimaan välittömästi.Tehty Luxemburgissa 14 päivänä kesäkuuta 1982.Neuvoston puolestaPuheenjohtajaP. de KEERSMAEKERTULLIYHTEISTYÖNEUVOSTON SUOSITUS, annettu 18 päivänä kesäkuuta 1981, teknisestä yhteistyöstä tulliasioissaTULLIYHTEISTYÖNEUVOSTO, jokaottaa huomioon tulliyhteistyöneuvoston perustamista koskevan yleissopimuksen yleiset tavoitteet ja erityisesti III artiklan määräykset, joissa luetellaan toimenpiteet mahdollisimman suuren yhdenmukaisuuden ja yhtenäisyyden asteen saavuttamiseksi tulliasioissa,palauttaa mieleen neuvoston 49 ja 50 istunnossa Nairobissa vuonna 1977 käydyt keskustelut, joissa neuvosto vahvisti, että sen olisi toimittava aktiivisemmin edistääkseen teknistä yhteistyötä kaikkien maiden, sekä kehittyneiden että kehitysmaiden, välillä, ja että sen olisi laajennettava yleistä politiikkaansa tällä alalla,toteaa, että kansainvälisen kaupan jatkuva kehitys edellyttää tullin työmenetelmien jatkuvaa mukauttamista,toteaa, että vaikka neuvoston johdolla on tehty huomattava määrä kansainvälisiä tullialan yleissopimuksia, kansainvälisen kaupan helpottamiseksi tarvitaan uusia aloitteita niiden lisäksi, jotka on tarkoitettu edistämään näihin asiakirjoihin liittymistä tai niiden ratifiointia,ottaa huomioon ne tyydyttävät tulokset, jotka on saatu kehitettäessä muiden kansainvälisten, joko hallitusten organisaatioiden tai muiden organisaatioiden kanssa tulliasioissa tehtävää yhteistyötä,on vakuuttunut siitä, että on myös kansainvälisen kaupan etujen mukaista edistää teknistä yhteistyötä,on vakuuttunut siitä, että tullivirkailijoiden tehokas koulutus on kansainvälisen kaupan ja matkailun moitteettoman toiminnan edellytys, jatahtoo sihteeristönsä jatkavan:1. yhteistyötä niiden jäsenvaltioiden ja muiden valtioiden kanssa, jotka sitä toivovat, sellaisten kahdenvälisten ja monenvälisten seminaarien, kurssien ja kokouksien järjestämiseksi, jotka koskevat tulliasioita, erityisesti yleissopimuksia ja muita kansainvälisiä asiakirjoja, joiden hallinnosta neuvosto vastaa,2. yhteistoimintaa alueellisten ja kansainvälisten organisaatioiden kanssa alueellisten ja alueiden välisten tulliasioita koskevien seminaarien järjestämiseksi,SUOSITTELEE, ettäsekä neuvoston jäsenvaltiot että muut valtiot sekä tulli- ja talousliitot:1. toteuttavat toimenpiteitä harjoittelijoiden vastaanottamiseksi sekä tulliasioiden asiantuntijoiden ja luennoitsijoiden vastaanottamiseksi, lähettämiseksi tai vaihtamiseksi, käyttäen mahdollisuuksien mukaan neuvoston tähän tarkoitukseen tarjoamia palveluja,2. harkitsevat, jos se on aiheellista, ja mahdollisuuksien mukaan, muiden tullihallintojen tullivirkailijoiden ottamista kansallisiin tullioppilaitoksiinsa,3. järjestävät seminaareja, kursseja ja kokouksia, jotka on tarkoitettu tai ovat avoimia muista maista tuleville osallistujille ja joissa käsitellään kansallisia ja kansainvälisiä tullilakeja ja -asetuksia sekä niiden soveltamista,4. harkitsevat tulliasioiden teknisen yhteistyön laajentamiseen tarkoitetun toiminnan edistämisen lisäämistä,PYYTÄÄsekä neuvoston jäsenvaltioita että muita valtioita sekä tulli- ja talousliittoja, jotka hyväksyvät tämän suosituksen, antamaan pääsihteerille tiedoksi hyväksymisensä, päivän, josta ne noudattavat suositusta, sekä noudattamisen yksityiskohtaiset säännöt. Pääsihteeri toimittaa nämä tiedot näiden valtioiden ja liittojen tulliviranomaisille.


title: 2012/780/: Komission päätös, annettu 5 päivänä joulukuuta 2012 , siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta annetun asetuksen (EU) N:o 996/2010 18 artiklan 5 kohdan mukaisesti perustetun turvallisuussuosituksien ja niihin saatujen vastausten eurooppalaisen keskusrekisterin käyttöoikeuksista ETA:n kannalta merkityksellinen teksti

text:
               14.12.2012

               FI

               Euroopan unionin virallinen lehti

               L 342/46

         KOMISSION PÄÄTÖS,
   annettu 5 päivänä joulukuuta 2012,
   siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta annetun asetuksen (EU) N:o 996/2010 18 artiklan 5 kohdan mukaisesti perustetun turvallisuussuosituksien ja niihin saatujen vastausten eurooppalaisen keskusrekisterin käyttöoikeuksista
   (ETA:n kannalta merkityksellinen teksti)
   (2012/780/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta 20 päivänä lokakuuta 2010 annetun Euroopan parlamentin ja neuvoston asetuksen (EU) N:o 996/2010 (1) ja erityisesti sen 18 artiklan 5 kohdan,
   sekä katsoo seuraavaa:

               (1)

               Euroopan komissio on perustanut asetuksen (EU) N:o 996/2010 18 artiklan 5 kohdan nojalla turvallisuussuositusten eurooppalaisen keskusrekisterin, joka otettiin käyttöön helmikuussa 2012.

               (2)

               Edellä 1 kappaleessa mainittu tietokanta sisältää asetuksen (EU) N:o 996/2010 18 artiklan 5 kohdan mukaisesti kaikki turvallisuustutkintaviranomaisen 17 artiklan 1 ja 2 kohdan mukaisesti antamat turvallisuussuositukset sekä niihin saadut vastaukset. Lisäksi se sisältää kolmansista maista saadut turvallisuustutkintaviranomaisen antamat turvallisuussuositukset.

               (3)

               Turvallisuustutkimusviranomaisilla on asetuksen (EU) N:o 996/2010 7 artiklan 3 kohdan g alakohdan perusteella täydet käyttöoikeudet 1 kohdassa mainittuun tietokantaan.

               (4)

               Komissio pyysi asetuksen (EU) N:o 996/2010 7 artiklan 3 kohdan a alakohdan mukaisesti Euroopan siviili-ilmailun turvallisuustutkintaviranomaisten verkoston lausuntoa.

               (5)

               Turvallisuussuositukset ovat luontaisesti julkisia, koska ne sisältävät usein tutkintaselostuksia, joilla on julkinen asema asetuksen (EU) N:o 996/2010 mukaisesti. Lisäksi turvallisuussuosituksia voidaan myös antaa kirjeiden, välilausuntojen tai -raporttien ja turvallisuuteen liittyvien tutkimusten avulla. Kaikissa näissä tapauksissa se, että turvallisuussuositukset ovat julkisesti saatavilla, antaa niille, joille ne on osoitettu, voimakkaita kannustimia vastata ja parantaa ilmailujärjestelmän turvallisuutta.

               (6)

               Turvallisuussuosituksiin saatujen vastausten asemaa ei ole määritetty asetuksessa (EU) N:o 996/2010,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Tässä päätöksessä säädetään toimenpiteistä, jotka koskevat siviili-ilmailun onnettomuuksien ja vaaratilanteiden tutkinnasta ja ehkäisemisestä annetun asetuksen (EU) N:o 996/2010 18 artiklan 5 kohdan mukaisesti perustetun turvallisuussuositusten ja niihin saatujen vastausten eurooppalaisen keskusrekisterin käyttöoikeuksia; keskusrekisteri sisältää turvallisuustutkintaviranomaisten antamat tai vastaanottamat turvallisuussuositukset sekä niiden antamiin turvallisuussuosituksiin saadut vastaukset.
   2 artikla
   Turvallisuussuositusten asema
   Kaikki 1 artiklassa mainitun tietokannan sisältämät turvallisuussuositukset saatetaan suuren yleisön saataville julkisen internetsivuston kautta.
   3 artikla
   Turvallisuussuosituksiin saatujen vastausten asema
   1.   Turvallisuussuosituksiin saatujen vastausten käyttöoikeudet rajoitetaan niihin, joille turvallisuussuositukset on osoitettu.
   2.   Edellä 1 artiklassa mainittuun tietokantaan sisältyvien vastausten käyttöoikeuksia voivat pyytää kaikki ne, joille turvallisuussuositus on osoitettu, erityisesti kansalliset siviili-ilmailuviranomaiset ja Euroopan lentoturvallisuusvirasto. Turvallisuusturvallisuusviranomaiset Euroopan unionin ulkopuolella voivat myös pyytää 1 artiklassa mainitun tietokannan sisältämien vastausten käyttöoikeuksia.
   3.   Niiden, joille turvallisuussuositukset on osoitettu, on esitettävä pyyntönsä Euroopan komissiolle.
   4.   Euroopan komissio arvioi pyynnön ja päättää tapauskohtaisesti, onko pyyntö perusteltu ja voidaanko se toteuttaa.
   4 artikla
   Tietokantaan sisältyvien tietojen käyttö
   Turvallisuussuosituksia ja niiden vastauksia ei pidä käyttää osoittamaan syyllisyyttä tai vastuuta.
   5 artikla
   Turvallisuussuosituksiin liittyvien siviili-ilmailualan poikkeamien asema
   Edellä 1 artiklassa mainittuihin turvallisuussuosituksiin liittyvät siviili-ilmailualan poikkeamat määritellään Euroopan parlamentin ja neuvoston direktiivin 2003/42/EY mukaisesti vaihdettujen siviili-ilmailualan poikkeamia koskevien tietojen keskusrekisteriin tallentamisen yksityiskohtaisista soveltamissäännöistä 12 päivänä marraskuuta 2007 annetussa komission asetuksessa (EY) N:o 1321/2007 (2) sekä Euroopan parlamentin ja neuvoston direktiivin 2003/42/EY 7 artiklan 2 kohdassa tarkoitetun siviili-ilmailun alan poikkeamia koskevan tietojen levittämisen täytäntöönpanosäännöistä 24 päivänä syyskuuta 2007 annetussa komission asetuksessa (EY) N:o 1330/2007 (3).
   6 artikla
   Yleisön oikeus tutustua asiakirjoihin ja henkilötietojen suoja
   Tämän päätöksen soveltaminen ei vaikuta Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (4) soveltamiseen.
   Tätä päätöstä sovelletaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY (5) ja yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (6) mukaisesti.
   7 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 5 päivänä joulukuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 295, 12.11.2010, s. 35.

      (2)  EUVL L 294, 13.11.2007, s. 3.

      (3)  EUVL L 295, 14.11.2007, s. 7.

      (4)  EYVL L 145, 31.5.2001, s. 43.

      (5)  EYVL L 281, 23.11.1995, s. 31.

      (6)  EYVL L 8, 12.1.2001, s. 1.


title: Jäsenvaltioiden hallitusten edustajien päätös (EU, Euratom) 2015/934, annettu 12 päivänä kesäkuuta 2015, unionin tuomioistuimen julkisasiamiehen nimittämisestä

text:
               18.6.2015

               FI

               Euroopan unionin virallinen lehti

               L 151/24

         JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2015/934,
   annettu 12 päivänä kesäkuuta 2015,
   unionin tuomioistuimen julkisasiamiehen nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, joka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   sekä katsovat seuraavaa:

               (1)

               Unionin tuomioistuimen neljäntoista tuomarin ja neljän julkisasiamiehen toimikausi päättyy 6 päivänä lokakuuta 2015. Lisäksi unionin tuomioistuimen julkisasiamiesten määrä lisätään 7 päivästä lokakuuta 2015 yhteentoista neuvoston päätöksellä 2013/336/EU (1). Nimitykset olisi tehtävä 7 päivänä lokakuuta 2015 alkavaksi ja 6 päivänä lokakuuta 2021 päättyväksi kaudeksi.

               (2)

               Unionin tuomioistuimen julkisasiamiehen tehtävään on ehdotettu seuraavaa henkilöä: Michal BOBEK.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Michal BOBEK in soveltuvuudesta unionin tuomioistuimen julkisasiamiehen tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Michal BOBEK unionin tuomioistuimen julkisasiamieheksi 7 päivänä lokakuuta 2015 alkavaksi ja 6 päivänä lokakuuta 2021 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 12 päivänä kesäkuuta 2015.

            Puheenjohtaja

         I. JUHANSONE

      (1)  Neuvoston päätös 2013/336/EU, annettu 25 päivänä kesäkuuta 2013, Euroopan unionin tuomioistuimen julkisasiamiesten määrän lisäämisestä (EUVL L 179, 29.6.2013, s. 92).


title: 2007/768/EY: Neuvoston päätös, tehty 19 päivänä marraskuuta 2007 , teollis- ja tekijänoikeuksien kauppaan liittyviä näkökohtia koskevan sopimuksen (TRIPS-sopimus) muuttamisesta Genevessä 6 päivänä joulukuuta 2005 tehdyn pöytäkirjan hyväksymisestä Euroopan yhteisön puolesta

text:
               29.11.2007

               FI

               Euroopan unionin virallinen lehti

               L 311/35

         NEUVOSTON PÄÄTÖS,
   tehty 19 päivänä marraskuuta 2007,
   teollis- ja tekijänoikeuksien kauppaan liittyviä näkökohtia koskevan sopimuksen (TRIPS-sopimus) muuttamisesta Genevessä 6 päivänä joulukuuta 2005 tehdyn pöytäkirjan hyväksymisestä Euroopan yhteisön puolesta
   (2007/768/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan 5 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan toisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)

               Maailman kauppajärjestön, jäljempänä ’WTO’, neljäs ministerikokous hyväksyi 14 päivänä marraskuuta 2001 Dohassa julistuksen TRIPS-sopimuksesta ja kansanterveydestä (WT/MIN(01)/DEC/2).

               (2)

               Kyseisen julistuksen 6 kohdassa kehotetaan TRIPS-neuvostoa löytämään pikainen ratkaisu siihen ongelmaan, että teollis- ja tekijänoikeuksien kauppaan liittyvistä näkökohdista tehtyyn sopimukseen, jäljempänä ’TRIPS-sopimus’, perustuvan pakkolisensoinnin tehokas käyttö voi osoittautua hankalaksi niille WTO:n jäsenille, joiden lääkealan valmistuskapasiteetti on riittämätön tai olematon.

               (3)

               WTO:n yleisneuvosto teki 30 päivänä elokuuta 2003 TRIPS-sopimuksesta ja kansanterveydestä annetun julistuksen 6 kohdan täytäntöönpanoa koskevan väliaikaisen päätöksen.

               (4)

               Mainitun päätöksen 11 kohdassa määrätään, että kyseisen päätöksen ja sillä myönnettyjen poikkeuslupien voimassaolo päättyy kunkin jäsenen osalta päivänä, jona päätöksen määräykset korvaava TRIPS-sopimuksen muutos tulee asianomaisen jäsenen tapauksessa voimaan.

               (5)

               Muuntaakseen 30 päivänä elokuuta 2003 tehdyn päätöksen TRIPS-sopimuksen muutokseksi WTO:n yleisneuvosto hyväksyi 6 päivänä joulukuuta 2005 pöytäkirjan TRIPS-sopimuksen muuttamisesta ja toimitti sen WTO:n jäsenten hyväksyttäväksi.

               (6)

               Pöytäkirja on sen 3 kohdan mukaan avoinna jäsenten hyväksymistä varten 1 päivään joulukuuta 2007 tai ministerikokouksen mahdollisesti päättämään myöhempään ajankohtaan asti.

               (7)

               Komissio osallistui pöytäkirjasta käytyihin neuvotteluihin yhteisön puolesta.

               (8)

               Perustamissopimuksen 133 artiklan 5 kohdan mukaan yhteisöllä on toimivalta tehdä henkisen omaisuuden kaupallisia näkökohtia koskevia sopimuksia.

               (9)

               Pöytäkirja olisi hyväksyttävä yhteisön puolesta.

               (10)

               Perustamissopimuksen 300 artiklan 7 kohdan mukaisesti yhteisön olisi lisäksi vahvistettava hyväksymiskirjassaan, että pöytäkirja sitoo sen jäsenvaltioita,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Genevessä 6 päivänä joulukuuta 2005 tehty pöytäkirja TRIPS-sopimuksen muuttamisesta.
   Pöytäkirjan teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään henkilö, jolla on oikeus tallettaa pöytäkirjan hyväksymiskirja WTO:n pääjohtajan huostaan.
   3 artikla
   Perustamissopimuksen 300 artiklan 7 kohdan mukaisesti yhteisö vahvistaa hyväksymiskirjassaan, että pöytäkirja sitoo sen jäsenvaltioita.

      Tehty Brysselissä 19 päivänä marraskuuta 2007.

            Neuvoston puolesta

            Puheenjohtaja

         L. AMADO

      (1)  Puoltava lausunto annettu 24. lokakuuta 2007 (ei vielä julkaistu virallisessa lehdessä).
    ---documentbreak---

               29.11.2007

               FI

               Euroopan unionin virallinen lehti

               L 311/37

         KÄÄNNÖS
   PÖYTÄKIRJA
   TRIPS-sopimuksen muuttamisesta
   MAAILMAN KAUPPAJÄRJESTÖN JÄSENET, jotka
   OTTAVAT HUOMIOON asiakirjassa WT/L/641 olevan yleisneuvoston päätöksen, joka hyväksyttiin Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, X artiklan 1 kohdan nojalla,
   SOPIVAT SEURAAVAA:

               1)

               Teollis- ja tekijänoikeuksien kauppaan liittyviä näkökohtia koskeva sopimus, jäljempänä ’TRIPS-sopimus’, muutetaan tämän pöytäkirjan tullessa sen 4 kohdan mukaisesti voimaan sen liitteen mukaisesti lisäämällä 31 artiklan jälkeen 31 a artikla ja 73 artiklan jälkeen TRIPS-sopimuksen liite.

               2)

               Mihinkään tämän pöytäkirjan määräyksiin ei saa tehdä varaumia ilman muiden jäsenten suostumusta.

               3)

               Pöytäkirja on avoinna jäsenten hyväksymistä varten 1 päivään joulukuuta 2007 tai ministerikokouksen mahdollisesti päättämään myöhempään ajankohtaan asti.

               4)

               Tämä pöytäkirja tulee voimaan WTO-sopimuksen X artiklan 3 kohdan mukaisesti.

               5)

               Tämä pöytäkirja talletetaan Maailman kauppajärjestön pääjohtajan huostaan. Pääjohtaja toimittaa Maailman kauppajärjestön jäsenille pöytäkirjan oikeaksi todistetun jäljennöksen ja ilmoituksen kustakin 3 kohdan mukaisesta pöytäkirjan hyväksymisestä.

               6)

               Tämä pöytäkirja rekisteröidään Yhdistyneiden Kansakuntien peruskirjan 102 artiklan määräysten mukaisesti.

      Tehty Genevessä kuudentena päivänä joulukuuta kaksituhattaviisi yhtenä englannin-, ranskan- ja espanjankielisenä kappaleena, kunkin tekstin ollessa todistusvoimainen.

   LIITE TRIPS-SOPIMUKSEN MUUTTAMISESTA TEHTYYN PÖYTÄKIRJAAN
   31 a artikla
   1.   Sopimuksen 31 artiklan f alakohdan mukaisia viejäjäsenen velvoitteita ei sovelleta viejäjäsenen pakkolisenssin myöntämiseen sikäli kuin se on tarpeen lääkkeiden valmistamiseksi ja viemiseksi yhteen tai useampaan hyväksyttyyn tuojajäseneen tämän sopimuksen liitteessä olevan 2 kohdan edellytysten mukaisesti.
   2.   Kun viejäjäsen myöntää pakkolisenssin tässä artiklassa ja tämän sopimuksen liitteessä vahvistetun järjestelmän mukaisesti, kyseisessä jäsenessä on 31 artiklan h alakohdan mukaisesti maksettava riittävä korvaus, jossa otetaan huomioon viejäjäsenen salliman käytön taloudellinen arvo tuojajäsenelle. Kun samoille tuotteille myönnetään pakkolisenssi hyväksytyssä tuojajäsenessä, kyseisen jäsenen 31 artiklan h alakohdan mukaista velvoitetta ei sovelleta niiden tuotteiden osalta, joista viejäjäsenessä maksetaan korvaus tämän kohdan ensimmäisen virkkeen mukaisesti.
   3.   Mittakaavaetujen saamiseksi lääkkeitä koskevan ostovoiman lisäämistä ja niiden paikallisen tuotannon helpottamista varten sovelletaan seuraavaa järjestelyä: jos WTO:n kehitysmaajäsen tai vähiten kehittyneisiin maihin kuuluva jäsen on osapuolena jossakin GATT 1994 -sopimuksen XXIV artiklassa ja kehitysmaiden erillis- ja suosituimmuuskohtelusta, vastavuoroisuudesta ja entistä täysipainoisemmasta osallistumisesta 28 päivänä marraskuuta 1979 tehdyssä päätöksessä (L/4903) tarkoitetussa alueellisessa kauppasopimuksessa, jonka osapuolista kyseisenä ajankohtana vähintään puolet on Yhdistyneiden Kansakuntien luokittelemia vähiten kehittyneitä maita, kyseisen jäsenen 31 artiklan f alakohdan mukaista velvoitetta ei sovelleta sikäli kuin se on tarpeen sen mahdollistamiseksi, että pakkolisenssin nojalla kyseisessä jäsenessä valmistettu tai sinne tuotu lääke voidaan viedä alueellisen kauppasopimuksen osapuolina oleviin muihin kehitysmaihin tai vähiten kehittyneisiin maihin, joissa esiintyy kyseinen terveysongelma. Tämä ei rajoita kyseisten patenttioikeuksien alueellista luonnetta.
   4.   Jäsenet eivät saa tehdä GATT 1994 -sopimuksen XXIII artiklan 1 kohdan b ja c alakohdan mukaisia valituksia toimenpiteistä, jotka toteutetaan tämän artiklan ja tämän sopimuksen liitteen määräysten mukaisesti.
   5.   Tämä artikla ja tämän sopimuksen liite eivät rajoita niitä oikeuksia, velvoitteita ja joustovaraa, jotka jäsenillä on tämän sopimuksen muiden kuin 31 artiklan f ja h alakohdan määräysten mukaisesti, TRIPS-sopimusta ja kansanterveyttä koskevassa julistuksessa (WT/MIN(01)/DEC/2) vahvistetut oikeudet, velvoitteet ja joustovara mukaan luettuina, eivätkä niiden tulkintaa. Ne eivät myöskään rajoita sitä, missä määrin pakkolisenssin nojalla valmistettuja lääkkeitä voidaan viedä 31 artiklan f alakohdan määräysten mukaisesti.

      TRIPS-SOPIMUKSEN LIITE

                  1.

                  Sopimuksen 31 a artiklassa ja tässä liitteessä tarkoitetaan:

                              a)

                              ’lääkkeellä’ mitä tahansa lääkealalla patentoitua tuotetta tai patentoidulla menetelmällä valmistettua tuotetta, jota tarvitaan TRIPS-sopimuksesta ja kansanterveydestä annetun julistuksen (WT/MIN(01)/DEC/2) 1 kohdassa tarkoitettujen kansanterveysongelmien ratkaisemiseen. Sen valmistamiseen tarvittavien vaikuttavien aineiden ja sen käyttöön tarvittavien diagnostiikkasarjojen katsotaan sisältyvän tähän (1);

                              b)

                              ’hyväksytyllä tuojajäsenellä’ mitä tahansa vähiten kehittyneisiin maihin kuuluvaa jäsentä ja mitä tahansa muuta jäsentä, joka on ilmoittanut (2) TRIPS-neuvostolle aikomuksestaan käyttää tuojana 31 a artiklassa ja tässä liitteessä vahvistettua järjestelmää, jäljempänä ’järjestelmä’, jolloin katsotaan, että jäsen voi milloin tahansa ilmoittaa käyttävänsä järjestelmää täysimittaisesti tai rajoitetusti, esimerkiksi yksinomaan kansallisessa hätätilassa tai muissa äärimmäisen kiireellisissä olosuhteissa tai julkiseen ei-kaupalliseen käyttöön. Huomattakoon, etteivät jotkin jäsenet käytä järjestelmää tuojajäseninä (3) ja että jotkin muut jäsenet ovat todenneet käyttävänsä järjestelmää ainoastaan kansallisessa hätätilassa tai muissa äärimmäisen kiireellisissä olosuhteissa;

                              c)

                              ’viejäjäsenellä’ jäsentä, joka käyttää järjestelmää lääkkeiden valmistamiseksi ja viemiseksi hyväksyttyyn tuojajäseneen.

                  2.

                  Sopimuksen 31 a artiklan 1 kohdassa tarkoitetut edellytykset ovat seuraavat:

                              a)

                              yksi tai useampi hyväksytty tuojajäsen (4) on antanut TRIPS-neuvostolle ilmoituksen (5), jossa:

                                          i)

                                          täsmennetään tarvittavien tuotteitten nimet ja ennakoidut määrät (5);

                                          ii)

                                          vahvistetaan, että kyseinen hyväksytty tuojajäsen, joka on muu kuin vähiten kehittyneisiin maihin kuuluva jäsen, on jollain tämän liitteen lisäyksessä esitetyllä tavalla osoittanut, että sen lääkealan valmistuskapasiteetti kyseisen yhden tai useamman tuotteen osalta on riittämätön tai olematon; ja

                                          iii)

                                          vahvistetaan, että se on myöntänyt tai aikoo myöntää tämän sopimuksen 31 ja 31 a artiklan sekä tämän liitteen määräysten (6) mukaisesti pakkolisenssin, jos lääkkeellä on patentti sen alueella;

                              b)

                              viejäjäsenen järjestelmän mukaisesti myöntämään pakkolisenssiin on sisällyttävä seuraavat ehdot:

                                          i)

                                          lisenssin nojalla voidaan valmistaa ainoastaan yhden tai useamman hyväksytyn tuojajäsenen tarvitsema määrä, ja tämä määrä on kokonaisuudessaan vietävä sellaiseen yhteen tai useampaan jäseneen, joka on ilmoittanut tarpeistaan TRIPS-neuvostolle;

                                          ii)

                                          lisenssin nojalla valmistetut tuotteet on yksilöitävä selvästi erityisellä tunnuksella tai merkinnällä, josta käy ilmi, että tuote on valmistettu tämän järjestelmän nojalla. Tavarantoimittajien olisi erotettava tällaiset tuotteet muista tuotteista käyttämällä erityistä pakkausta ja/tai itse tuotteiden erilaisen värin/muodon avulla edellyttäen, että tällainen erottelutapa on toteutettavissa eikä se vaikuta merkittävästi hintaan; ja

                                          iii)

                                          ennen tuotteiden lähettämistä lisenssinhaltijan on julkaistava www-sivustolla (7) seuraavat tiedot:

                                                      —

                                                      kuhunkin i luetelmakohdassa tarkoitettuun määräpaikkaan toimitettavat määrät, ja

                                                      —

                                                      ii luetelmakohdassa tarkoitetut tuotteiden yksilölliset erityispiirteet.

                              c)

                              viejäjäsenen on ilmoitettava (8) TRIPS-neuvostolle lisenssin myöntämisestä ja siihen liittyvistä ehdoista (9). Ilmoitettaviin tietoihin on kuuluttava lisenssinhaltijan nimi ja osoite, tuotteet, joille lisenssi on myönnetty, määrät, joille se on myönnetty, maat, joihin tuotteet toimitetaan, sekä lisenssin voimassaoloaika. Ilmoituksessa on myös mainittava b alakohdan iii luetelmakohdassa tarkoitetun www-sivuston osoite.

                  3.

                  Sen varmistamiseksi, että järjestelmän nojalla tuotavat tuotteet käytetään niiden tuonnin perusteena oleviin kansanterveyteen liittyviin tarkoituksiin, hyväksyttyjen tuojajäsenten on toteutettava mahdollisuuksiensa rajoissa kohtuulliset toimenpiteet, jotka ovat oikeassa suhteessa niiden hallinnollisiin valmiuksiin ja tuotteiden muualle kulkeutumisen riskiin, estääkseen sellaisten tuotteiden jälleenviennin, jotka on tosiasiallisesti tuotu niiden alueelle järjestelmän nojalla. Jos hyväksytyllä tuojajäsenellä, joka on kehitysmaa tai kuuluu vähiten kehittyneisiin maihin, on vaikeuksia tämän määräyksen täytäntöönpanossa, teollisuusmaajäsenten on tarjottava pyynnöstä ja yhdessä sovituin ehdoin ja edellytyksin teknistä ja rahoituksellista yhteistyötä täytäntöönpanon helpottamiseksi.

                  4.

                  Jäsenten on varmistettava, että niillä on käytettävissään tehokkaat oikeudelliset keinot, joilla ne voivat estää tuomasta alueelleen ja myymästä siellä järjestelmän nojalla valmistettuja tuotteita, jotka on määräysten vastaisesti suunnattu niiden markkinoille, käyttäen tällöin keinoja, joiden on tämän sopimuksen mukaan jo oltava käytettävissä. Jos jokin jäsen pitää tällaisia toimenpiteitä tarkoitukseen riittämättöminä, TRIPS-neuvosto voi tarkastella asiaa uudelleen asianomaisen jäsenen pyynnöstä.

                  5.

                  Mittakaavaetujen saamiseksi lääkkeitä koskevan ostovoiman lisäämistä ja niiden paikallisen tuotannon helpottamista varten katsotaan, että olisi edistettävä 31 a artiklan 3 kohdassa tarkoitettuihin jäseniin sovellettavien alueellisten patenttien myöntämisjärjestelmien kehittämistä. Tätä varten teollisuusmaajäsenet sitoutuvat tämän sopimuksen 67 artiklan mukaiseen tekniseen yhteistyöhön, myös yhdessä muiden asiaan liittyvien hallitustenvälisten organisaatioiden kanssa.

                  6.

                  Jäsenet tunnustavat, että teknologian siirto ja voimavarojen kehittämisen edistäminen on toivottavaa lääkealalla, jotta ne jäsenet, joiden lääkealan valmistuskapasiteetti on riittämätön tai olematon, voisivat ratkaista ongelmansa. Tätä varten hyväksyttyjä tuojajäseniä ja viejäjäseniä rohkaistaan käyttämään järjestelmää tätä tavoitetta edistävällä tavalla. Jäsenet sitoutuvat toimimaan yhteistyössä kiinnittäen erityistä huomiota teknologian siirtoon ja voimavarojen kehittämiseen lääkealalla tämän sopimuksen 66 artiklan 2 kohdan sekä TRIPS-sopimuksesta ja kansanterveydestä annetun julistuksen 7 kohdan mukaisesti toteutettavissa toimissa sekä minkä tahansa muun asiaan liittyvän TRIPS-neuvoston työskentelyn yhteydessä.

                  7.

                  TRIPS-neuvosto tarkastelee järjestelmän toimintaa vuosittain varmistaakseen sen tehokkaan toiminnan ja raportoi sen toiminnasta vuosittain yleisneuvostolle.

      LISÄYS TRIPS-SOPIMUKSEN LIITTEESEEN
      Lääkealan valmistuskapasiteetin arviointi
      Vähiten kehittyneisiin maihin kuuluvilla jäsenillä katsotaan olevan lääkealalla riittämätön tai olematon valmistuskapasiteetti.
      Muiden hyväksyttyjen tuojajäsenten riittämätön tai olematon valmistuskapasiteetti kyseessä olevan yhden tai useamman tuotteen osalta voidaan määrittää jollakin seuraavista tavoista:

                  i)

                  kyseinen jäsen on osoittanut, ettei sillä ole lainkaan valmistuskapasiteettia lääkealalla,
                  tai

                  ii)

                  vaikka jäsenellä onkin jonkin verran valmistuskapasiteettia tällä alalla, se on tarkastellut kapasiteettiaan ja todennut, että se on kyseisenä ajankohtana patentinhaltijan omistamaa tai valvomaa kapasiteettia lukuun ottamatta riittämätön jäsenen tarpeiden täyttämiseen. Järjestelmää ei enää sovelleta, kun kapasiteetin todetaan olevan riittävä jäsenen tarpeiden täyttämiseen.

      (1)  Tämä alakohta ei rajoita 1 kohdan b alakohtaa.

      (2)  Tämän ilmoituksen ei järjestelmän käyttämiseksi tarvitse olla minkään WTO:n elimen hyväksymä.

      (3)  Australia, Kanada, Euroopan yhteisöt ja 31 a artiklan ja tämän liitteen soveltamiseksi sen jäsenvaltiot, Islanti, Japani, Uusi-Seelanti, Norja, Sveitsi ja Amerikan yhdysvallat.

      (4)  Sopimuksen 31 a artiklan 3 kohdassa tarkoitetut alueelliset organisaatiot voivat antaa tässä alakohdassa vaaditut tiedot sisältävän yhteisen ilmoituksen niiden järjestelmää käyttävien hyväksyttyjen tuojajäsenten puolesta, jotka kuuluvat näihin organisaatioihin ja antavat tähän suostumuksensa.

      (5)  WTO:n sihteeristö saattaa ilmoituksen julkisesti saataville järjestelmää koskevalle WTO:n www-sivustolle.

      (6)  Tämä alakohta ei rajoita tämän sopimuksen 66 artiklan 1 kohdan soveltamista.

      (7)  Lisenssinhaltija voi käyttää joko omaa www-sivustoaan tai järjestelmää koskevaa WTO:n www-sivustoa WTO:n sihteeristön avustamana.

      (8)  Tämän ilmoituksen ei järjestelmän käyttämiseksi tarvitse olla minkään WTO:n elimen hyväksymä.

      (9)  WTO:n sihteeristö saattaa ilmoituksen julkisesti saataville järjestelmää koskevalle WTO:n www-sivustolle.


Avis juridique important

|

31987D0226

87/226/ETY: Neuvoston päätös, tehty 23 päivänä maaliskuuta 1987, sopimuksen tekemisestä kirjeenvaihtona Euroopan talousyhteisön ja Mosambikin kansantasavallan hallituksen välisen Mosambikin edustalla harjoitettavaa kalastusta koskevan sopimuksen väliaikaisesta soveltamisesta

Virallinen lehti nro L 098 , 10/04/1987 s. 0010 - 0010 Suomenk. erityispainos Alue 4 Nide 2 s. 0182  Ruotsink. erityispainos Alue 4 Nide 2 s. 0182

NEUVOSTON PÄÄTÖS,tehty 23 päivänä maaliskuuta 1987,sopimuksen tekemisestä kirjeenvaihtona Euroopan talousyhteisön ja Mosambikin kansantasavallan hallituksen välisen Mosambikin edustalla harjoitettavaa kalastusta koskevan sopimuksen väliaikaisesta soveltamisesta(87/226/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan ja 354 artiklan 3 kohdan,ottaa huomioon komission ehdotuksen,sekä katsoo, ettäyhteisö ja Mosambikin kansantasavalta ovat neuvotelleet ja parafoineet kalastussuhteita koskevan sopimuksen, joka varmistaa laajentuneen yhteisön kalastajien kalastusmahdollisuudet Mosambikin suvereniteettiin tai lainkäyttövaltaan kuuluvilla vesillä, jamolemmat sopimuspuolet ovat lisäksi parafoineet kirjeenvaihdon, jossa määrätään edellä tarkoitetun sopimuksen väliaikaisesta soveltamisesta 1 päivästä tammikuuta 1987, jotta laajentuneen yhteisön alukset voivat jatkaa kalastustoimintaansa keskeytyksettä; sen vuoksi on välttämätöntä hyväksyä kyseinen kirjeenvaihto mahdollisimman pian, kunnes sopimus tehdään perustamissopimuksen 43 artiklan perusteella,ON TEHNYT TÄMÄN PÄÄTÖKSEN:1 artiklaKirjeenvaihtona tehty sopimus Euroopan talousyhteisön ja Mosambikin kansantasavallan hallituksen välisen Mosambikin edustalla harjoitettavaa kalastusta koskevan sopimuksen väliaikaisesta soveltamisesta hyväksytään yhteisön puolesta.Kirjeenvaihtona tehdyn sopimuksen ja sopimuksen tekstit ovat tämän päätöksen liitteenä.2 artiklaNeuvoston puheenjohtajalla on valtuutus nimetä henkilöt, joilla on valtuudet allekirjoittaakirjeenvaihdon muodossa oleva sopimus yhteisöä sitovasti.Tehty Brysselissä 23 päivänä maaliskuuta 1987.Neuvoston puolestaPuheenjohtajaH. DE CROO